url: =LRDC Min Tawh Tuikhang Dongtuak Huhna Hawm :: ZOMI DAILY\nLRDC Min Tawh Tuikhang Dongtuak Huhna Hawm\nposted on 27 August 2015 at 6:22 pm Lomkholna: Disaster, News, Zomi\n2015, July kha bei kuan pan ki pan in Zogam ah Guahtui tamluatna hangin cimawh dongtuak tampi a hong om ciangin Yangon a om Laaitui Khangno pawlkhat ki kaikhawm in Donghuu nasep kipat theih ding hanciam uh a, Laaitui khua-ah Inncim, inn kuan 3 te angtang leh sathau tawh panpihna nei uh hi.\nTua panin Kawlzang a om sanggam dang te haksatna a kizaak sak ciangin, huhna sum ki dong leuleu in, Laaitui Dongtuak Huhna leh Khantohna Ding Vaihawmpawl (Laaitui Relief and Development Committee) min tawh Pyidawtha leh a kiim a Zomi khua pawlkhat ah, a ci mawh taktak te tangh teel in, Manipur antang ip 30 leh nisim vanzat tuamtuam teng (10) vaal man ding va hawm uh hi.\nLaaitui Khua-ah kisam lo maw? cih dotna a om ciangin, “Pasian in Tedim huam, Laaitui khua kiim ah guahzukna hangin siatna pan hong keem hong daal a hih manin tuuk an kila thei lai a, Mundang te’ ah kisapna lianlua mahmah a hih manin Kawlzaang a om sanggam te kiangah Donghuu ding a pai masa ka hi uh hi. Mailam ah khualam ah zong nasep zop suak zawh na ding ka thungetna uh hi. Tuipi gaal kai sanggam te zongin Zomi Young Association – Laaitui min tawh Tedim gam huam a Donghuu Naseem ZYA ah antang ip 10 pia uh hi” ci-in Donghuu makai Rev. Nung Khan Mang in in gen hi.\nHi bangin Zominam te sungah haksat gentheih hong tun ciangin, lungsim taangzai sakin Neihman hilo,Veina/Lainatna tawh itna a lak khia LRDC te na sepna thupi kasa mahmah hi.\nKizopna ding- Rev. Nung Khan Mang (Yangon)-09788475679\nRev. Ciang San Man (Yangon) -09450063104\nPa Pum Za Dal ( Yangon)- 01525108, 09250153947\nPa Suan Thawn Mang (Yangon)- 0943110896\n“Etlawm mualkuam Zogam Nuam!!! Tho in la, ni bangin taang in” Isaiah 60:1\nPrevious: Tg Paul Thang Ho Muang (1982- 2015) in Ong Nusia\nNext: Extra Income: Sum muhnadang tuamtuam ~ Carey Suante\nSB,GK Mang says\n28 August 2015 at 12:01 am\nTu tung MP kitelna ah,Ei Zomite atam thei pen i cintheih nangin, Zomi leh Zomi kituh louh ding bial khat sung ah. Bialkhat sung ah Zomite 2 idin a kua hiamte acin sangin, Lawm aw i nih in i din leh, Kua hiamte cingkha in teh, Ci a i ki piak, iki awt ding hoih hi. MP ading dingte peuh mah i theih dingte, Ei Zomite leh i gam ading a itheihna khempeuh sithetlo a mipite ading i gam ading a sep khiak ding ahi. 1= I GAMBUP LAMPI HOIH TUNSUAKSAK DING 2= I GAMBUP MEITHA [ELECTRIC] KICIAN TAK A TUNSUAK SAK DING 3= I GAMBUP AH PILSINNA SANG INN KICINGTAK A KOIH SUAK DING 4= I GAMBUP AH ZATO INN AKI CING KOIH SUAK DING 5= I GAMBUP AH LONASEMTE ADING A NEKZONNA ALEI TOH KI TUAK A NGAISUTSAK HUHNA ATAMTHEI PEN SUM PIAK DING 6= I GAM AH GAMDANG COMPANY TEN NATUAMTUAM HONGSEP THEIH NANGA CIAL DING 7= I ZOGAM SUNG AH SEPDING ATAMTHEIPEN NGAIHSUT/BAWL A GAMDANG HAUSATE KIANG AH HUHNA NGET DING… ETC,ETC…. Makaite MP te eima mimal sumbawl nang hilo a, I minam i gam khankhiak nang, i Zogam ahong palh khiak nang a makai MP hi ding in iki ngen ua, iki cial uh hi. Pasian in Zomite pangkhawm siam dingin, Makaite leh, Mipite athak in, Thupha kicing hong pia ciat ta hen.\nProp,SB GK Mang\nUS ah piteek khat namsia in petlum ahih manin, Caretaker te thukibawl ~ ZD\nATM sungah RM800,000 thunbehding in apai Security Guard mi 4 te damiah kitaih\nZomi te koitan tungta ihiam? ~ Pu Thang Lian Pau (ZRO)\nAhi ziau teng hizaw ~ Evan. Suangh Dal\nStephen Hawking tangthu tom ~ Pau Tun Thang\nNupi khatin atanu agawlpan ameklup khitciangin amahzong kikhailum\nUSA, California State sung khuahun siagawp in, mi 4 sikhin ~ ZD\nBang thupisak pending


timestamp: atn

url: =Bye bye Anelka! ~ Hau Za Cin :: ZOMI DAILY\nposted on 26 December 2015 at 10:25 am Lomkholna: Article, Hauzacin\nZolai sangkah khalo hingel ding, “S = Sia peuhmah zahtak pah” cih a neu lai in sin khalo hi ngel ding hi. Tua manin dik in dik takei leh a siapa thu a man ding pen pelh ahih manin kiciahsak a, a kiciahsak bek hilo in amau team sungah buaina tampi piangsak hi. Bawhlung sia hingei khat in “French minam puan silh ngei nawnkei hen” ci hi. I gam i minam minsia sak ahih manin gam leh minam taangmi dingin zattaklo hi a cihna hipah hi. A khialhna a khialhlohna kigen nailo hi. Team khat, pawlkhat bangin omsiamlo ahih manin a ciah ding mah ahi hi. Bon voyage Anelka!\nWC 2010 sungah a kimuang mahmah Tedim pan Kawl hawh ding zah a kithawi linlen vive team bangzah hiam om hi. Tua a kimuang mahmah lak ah a diak in England leh France te a kizxxxdawng muan uh a batloh ciangin amau sungah ngaihsutna tuamtuam piang hi cih kimu hi. A siapa in a naupangte kamkhat hopih leh a guallelh na tawm uh a siapa gawh nuam ta uh ahih cianga siapa thu mang nawnlo, amau ngaihsutna liansa zaw ta, kithutheisak in hong ompanta uh hi. Tuate khempeuh khenlam ah — a sung vuah buaina tuamtuam omta hi.\nRooney a ki ‘boo’ ciang heh in dawngkik, Anelka heh in a siapa engho (curse) cih ciang dong tungto man uh hi. Buaina a tuak vive hi uh hi. Capello cih bangin “result ahoih loh ciang thu tam a, result hoih leh vengpah lel ding hi.” Result hoih thei tuanlo ahih manin thunengkai kibehlap zaw in veng peuhmah lo hi.\nFrance leh England camp sungah buaina om tuaktuak hi, ahi zongin England te kiselcip zo in, France te kipholak hi. Hih pan i sin theih ding thu pawlkhat om hi in ka thei hi.\nKhatna ah – gualzo dingin kiukzawhna kisam hi. Discipline omlo in galkap sungah hi in, kimawlna ah hi in sepna khat peuhpeuh ah gualzawhna om theilo hi. Bawhlung suihna ah zong kikepzawhna a om kei leh gualzo lo ding hi. Tua dingin thumanna kisam hi. Hoih in hoih kei taleh a gel, a saite cihna zuihphot ding kisam a, a hoih kei leh genkhop, kikupkhop ding kisam hi.\nFrance te in kikupkhop genkhop a neih ma un kidawng pah lianlian uh ahih manin a hoihlohna uh kilangkhia in, hihciang minsiatna tung uh hi. Kitawlem kha zenzen kei le uh kuaman amau seel mulo ding uh hi. Lack of discipline. England te bel kikemzo, ki discipline uh ahih manin amau sungah buaina om (om ding a ki ummawh, ahi zong kilangkhia lianlo) mahleh kiselcip zo uh a, minsia vetlo uh hi. Minam picingzaw ahih na uh hong kilang hi.\nA nihna ah – amau thu a gamtang hilo hi cih kimangngilh uh hi. France gam leh minam taangmi (kusale, representatives) ahihna uh thupisim mahmah lo cih kimu hi. Ka ut bang ahih loh hangin ka mi leh ka gam minsiat ding khualna in kidekzo ning, kilangsak kei ning cihna omlo hi ding hi. Rooney bangin bel ahih khialh a kitheih ciang, “I am sorry if my words hurts anyone” ci pah ziau hi. Minampi lungsim hi.\nUS President J F Kennedy in, “Nuclear galvan hangin US leh Russia in leitung beina ding dongin galvan i hauh pen hoihlo hi, i khiam ngam ding hi. Let us never negotiate out of fear, but let us never fear to negotiate.” na ci hi. Gam ading nahoih sep ngam ding a kisam hi. Kiniamkhiat a kul leh zong kiniamkhiat mai ding hi. Rooney kiniamkhiat a, Anelka kiniamkhiat nuamlo hi. Kuaman Rooney neu et tuanlo a, Anelka zong kipi muh tuam tuanlo hi.\nA thumna ah – Mi khempeuh in a hih theihloh khat a hih thei mimal khat pen mi khempeuh in hong pakta, hong etteh, hong tunget (model, hero) uh hi cih theih ding hi. Tua ahih manin ettehpha (good model) i suahna ding hanciam ding hi. Rooney leh Anelka pen amau a siam tuaktuak ahih manin amau gam ah a etteh tamlua mahmah ding hi. Tuate adingin ettehpha, limpha a suah ding uh a thupi mahmah hi.\nTua pen amau gam bek hilo, leitungbup damna dingin zong a kisam ahi hi. Pate Ni kizangkhin lian a, pa etteh taak hite tangthu khawng i sim ciat hi. Ei zong tua bang dinmun i tun hun om dinga, mite in bangci in hong en tam, hong mu tam cih i ngaihsut ding leh mangngilhloh ding ahi hi. Zomi bek hilo ka kiim ka kiangah ka lawm ka gual leh minam dangte lak ah Zomi ettehpha pa, limpha pa ka suak hiam cih i ki sit den ding thupi mahmah hi.\nTutung FIFA WC 2010 ah South Africa gam pen mite in lipkhap bawlpian tawh kibang hi. Tua manin gamdang pan a siim a en tamlua lo hih tuak hi. Gamla si, vanlengtuan man tam man si, Hotel sap tamman si, khualzinna nuam mello leh guta lata om zeuhzeuh hih tuak hi. Zogam ah FIFA WC hong tung biaubuau mawk leh mite in bangci in hong mu tam?\nLimpha i hi tam, delh tak, zuat tak, pai tak hong sa tam uh?? Midang tawh i ki khawl thei hia, ei bek a kikhawl te i hi hia, midang i tuambawl hia, midang i lawm bawl hia? Zin leh lengla do i siam hiam, midang khat omleh i tuambawl pah hiam? Management skill i nei hiam, hospitality skill i nei hiam, adjustment skill i nei hiam? Dotna i kidot ding tampi om ding hi. Minam banga khantoh i ut leh tua dotna te ei leh ei i kidawndawn ding ahi hi.\nKuaman thutuam sat den te deihlo a, kuaman midang tawh a kikhawl theilo, a semkhawm theilo te kholhpih nuamlo hi. Ama thu bek thu asa te kineh utlo a, ama thu bek a deihte kinaih nuamlo hi. Tupna ngimna kibang nei theilote semkhawm theilo a, gualzo ut leh guallel utte mapang khawm theilo hi. A siapa gelna leh a geelna bang a zuihpih nuamlo Anelka kiciahsak a, a gilo suak in, a thu tangpek suak a, a gam leh a minam minsia sak lai hi. A siapa cih bangbang zui phot leh a lelh uh leh zong a siapa mawhpuak hi a, tua mawh pua dingin zong France kumpi in tavuan a piak ahi hi. A siapa deihna niala a tangpek pah pen team khat ah om khawm utlai ahih uh leh ahitheilo mah ahi hi. A ciah ding mah hilel hi.\nA langkhat pan enkik leng — a siapa in zong a naupangte deihna ‘Pate Ni’ a naih tawh — a thu uh themkhat na ngaihsak, na zaaksak, bil na dawhsak leh phadawm ding hi a. Ama thu bek acih tentan zong a khialhna khat ahi kha diam maw. Thunei leh mawhpua cih manin ei thu bek paipih luat zong a hoih lo hi leuleu hi. England team te bang a boss pa leh a naupangte “kimukhawm ding” ci ziau lel uh a, a lunggulh uh, a deihna uh, hici zaw leh acihte uh genkhia thei uh hi. A kizui khol kei zong ngaihsutna tuamtuam kizakpih, kitheihpih leng bel thu tampi nuamtuam hi. Hih lai ah England leh France kilamdanna i mu kik hi.\nTua ahih manin a hoih leh hoihlo kidimna leitungah a hoihpen ding i teelsiam ding, i zat theih ding, i zuih theih ding leh ei mahmah kikepzawhna tawh ma i suan tawntung ding a hoihpen ahihna i mu hi. Bangmah hilo a bem kiukiau bawhlung khat mi 22 in a sui masa ding kituha tualpi dung leh vangah a kidelh pampamna uh panin zong mihing te sin ding, phawk ding, theih ding thu tampi hong luangkhia hi. Tua hi a, WC cih pen thuneu zenzen lo hi. Et luat mahmah ding, theih luat mahmah ding ahi hi. Ahi zongin hihpa mangpha khak phot ni.\nBye bye Anelka. Hasta la vista!\nPrevious: Indonesia ah New Year ciangin Bomb sukkhapsawm mi 2 kiman\nNext: Tedim News (26 Dec 2015)


url: =Malaysia sangnaupang khatin RM1 atopsawm leh hawkguam ah awk ~ ZD :: ZOMI DAILY\nMalaysia sangnaupang khatin RM1 atopsawm leh hawkguam ah awk ~ ZD\nposted on 12 October 2016 at 2:32 pm UTC+9:30 Lomkholna: Malaysia, News, Sawltak, World\nMalaysia, Klang vengah sangnaupang khatin asum RM1 hawkguam sungah kiatsuah ahih manin, atopsawm leh awkcipsuak cihthu zanni in New Starits Times pan kiza hi. Asum kiatsuahpen pekkhatbekbek hi a, ahi zongin tua pekkhat akiatsuah atawmkikding in akithawina panin hawkguam sungah awkcip hi.\nSangnaupangpa in hawkguam sungah ki awkcip theizah liangdingin mukhollo, ngaihsun khalo ahih manin, asum kiatsuah atopsawm hi a, apaikhiat theihnawnloh ciangin Fire and Rescue Services Department te kisam hi.\nSungai Pinang Fire and Rescue Department pan thunei khat ii genna ah hih naupangno pen kum 8 hipan a, moh leinading in aneih sunsun sum RM1 kiasakmawk ahih manin, atopsawmna panin a awkcip hi ci’n genkhia hi.\nHawkguam sungah alutlam in lutthei himahleh apusuah kiksawm ciangin awkcip cimawk hi. Tuapan in sanginn pan thunei te’n thei uh a, Firemen te kiangah huhna ngetsakpahthei bilbel uhhi.\nFiremen te hongpaipah himahleh hih naupangno pen hawkguam sungah Minute 15 sungbang awkcip khaman veve hi.\nFiremen te hongtun ciangin hawkguam atungah akisin sikzawl te lakhia uh a, tuapan in naupangpa honkhiathei uhhi.\nFiremen te genna ah naupangpa pen bangmah liamna neilo in, sanginn thunei te tungah ki apkik cihi. ZD Sawltak #zomidaily\nPrevious: Vondeih Kep Ding – 63 (Pau Khan Kap)\nNext: Ferris Wheel geiah Selfie Photo kizaihna panin aluvun kihawk ~ ZD\nKawlgam ah H1N1 Flu natgual tawh asi kibehlap toto in mi 19 phatota\nUS gamsung khualzinna pawlkhat – 54\nMalaysia ah Zomi Nam Ni siim phei – 3 ~ Hau Za Cin\nBeijing Wildlife World ah numeikhat sahang in petlum, adangzong khatliam\nMi Nam Vai ~ Suum Do Thang


url: =060899's Kik Usernames Profile\nKik Username for 060899\nFind the Kik Username for 060899 listed below\nYou must be logged in to view kik username for 060899.\n060899 did not fill this out.\n060899 is 14 years old.


url: =Global Buanli Family: Tulaai Leitung Thuthang Tuamtuam Updates Feb 10, 2014\nTulaai Leitung Thuthang Tuamtuam Updates Feb 10, 2014\nZomi & Census\nZomi Census 2014 tawh kisai in akitaangsam bang gending leh mipi tetung thuman thutak theisakding in ZCD,ZYA,ZRDP,ZOFA,GZA,Siamsin,UZO leh adangdang pawlkhat te Kawlzaangkuam khua tuamtuam teng ah zinkawikawi in mipi tha kingah mahmah cihthu kiza hi. Tua ban ah asawtlo in Cikha township, Tozang township leh Tedim Township te ah alemthei bang in khuasim ah kuanding uh cihthu zong kiza hi. Sum peen atawmpeen kawlsum in K/s 80,000,000 bang beiding in kilam en a, Kawlgam sung a om Zomi mihau teng in siziau nuam himah hivaai ah leitung muntuamtuam a om Zomi kheempeuh kihelnuam ihihman gampua a te kizang masa ding hi.\nTuciangciang Sum kingahsa $10,000 kiim cingta a ongtungding Zomi namni ciang zong amunmun ah Fund ki raise ziahziah laaiding cihthu kiza hi. Zomi khat a piang nahih naak aleh hih Cesus vaai ah atawmpeen $100 kihel hamtangding in kongzawn hi. $100 icih peen Puansilh khat man hilel a Zomi i-it na leh Puansilh khat ongkitehsakding hileh utdeksamlo ding hihang. Tua ahihman Zomi na it na zahzah Zomi Innkuan USA ah napia khia ziahziah in. $10 napiak leh Zomi man $10 a atuat nahi a $100 napiak leh zakhat man asa na hihi.\nLengtong Kamkhen cihbang in Internet leh Veih bek tawh minam it Kankan bek hilo in tutung in Zomi ka itna sumtawh tuatleeng bangzah cih nakingaihsun inla pia in. Apia kheem peuh min kiciamteh ahihman in Huibung leh ataktak tutung kician mahmah ding ahihi.\n· Thailand Gaalkaap Bu sinlaaitak mi 700 leh Gaal vanleeng thum apau tembawpi ongtungding Feb 19,2014 niciang Yangon khuapi sung a Tilahwa Tembawpi khawlna mun ongtunding uha , Kawlgam gaalkaap te tawh kilawm taatna ni 5 sung nei ding uhhi.\n· Germany gamte in kawlgam te sumbat 50% maaisakding baan ah acianlaai 50% koici piakding apiakdan ding damtak in geelto laaiding in gamnih thukimna Feb 10,2014 ni in Suai Kaai uhhi.\n· Kawlgam sung a Khualzin vaanleeng te Boeing 737 tetawh laihzawh nading in Boeing 737 vaanleeng 12 kikawm ding a kileengsak ding hi ci in Kawlgam Vanleeng lam thuneiten gen uha hihthu peen Feb 11-16 Singapore gam a kibawlding Vaanlam tawh kisai khawmpi ah taangkokhiading ci uhhi.\n· US te leh South Korea gamte in ongtungding Feb 24- April 18 nisung gaalkaap tha mi 12,500 tawh kipawl gaaldo kisinna hun nasiatak in zangding hi ci in langnih kipawl in Feb 10,2014 ni in taangkokhia uhhi. N Korea gam a Pasian naseem thongtang Mr Kenneth Bae vaai kihoding US leh N Korea te thukimna sa om hina pi N Korea lampan akhelkik na uh lungkimloh lahna zong ahihi.\n· Africa leitang Burundi gam I khuapi Bujambura khuapi sung ah Feb 10,2014 zankim mi te aihmutkaal un nasia tak in tuikhang in men kicim ziahziah ahihman in atawmpeen nikhat thu in mi 50 sita hi ci in kumpi thuneite in taangkokhia uhhi.\n· Australia gammi Schapelle Corby Indonesia gam Bali khuapi sung aom thong innpi sung pan Feb 10,2014 ni in suahtaakna ngah ta hi. Amah peen 2005 kumpan Guihtheih khamtheih zuakna tawh kiman hi a kum 20 thongkiading a thukikhen ahihi,.\n· China gam ah Numei te kuahawm sumtawh kawmna nasia seemseem ahihman in kumpi lamte in siansuahding hanciam mahmah uha, Feb 10,2014 ni in Dongguan khuapi sung ah Kuahawm kizuakna mun 22 khakcip in Palik zalian nih leh kawhawm zuak mi 67 mankhia uhhi ci in Xianghua thukizaakna in genkhia hi.


url: =Zolai kum 100 Jubilee Photo leh hunbawl nate zaksak kikna\nKongit Zomi Akuamapeuh,\nZan a kong laikhah maban leh maan/Photo te hiah hong khak kik ing. (Oct.30-Nov.3, 2013)\nA thu: "ZOLAI SIMBU NEIH (KUM 100) CIN NITAKSIM SERVICE BAWLNA & JUBILEE SERVICE BAWLNATE A TOMIN"\nI. Oct.30, 2013 Pawi honna hun (PM.5:30-6:30)\nMakai : Revd Lian Khen Pau (Executive Secretary, ZCLS)\nPawi hong : Rev Tuang Khan Kap (Pyidawtha BC)\nHun-apna : Rev Suan Khen Mung (Ch.Ptr.Phualpi Baptist & CMBC)\nPawi hong : Revd Tuang Khan Kap (Muutpuak pum 100 khihkhawm a, vantung lamah khahkhiatna kinei hi).\nII. Oct.30, 2013 (Wed) nitak masa hun pen, Revd Khup Khen Pau in hun hong len a, Revd Dr Thuam Khan Thang (BBC, Tedim) in hanthotna pia hi.\nIII. Oct.31, 2013 (Thurs) nitak, Revd Lang Suan Thawn (ZACC, KBC) in hun hong len a, Revd Dr JM Ngul Khan Pau in hanthotna pia hi.\nIV. Nov.1, 2013 (Friday) nitak, Revd Khup Khen Thang (Superintendent, Kalay No.2 Section) in hun hong len a, Revd Dr JM Ngul Khan Pau in hanthotna pia hi.\nV. Nov.2, 2013 (Sat) nitak, Revd Pum Suan Lian (GS, TTBA) in hun hong makaih a, Revd Dr JM Ngul Khan Pau in hanthotna pia hi.\nSEMINAR HUN AH:\na) Revd Khoi Lam Thang - "Zolai Piankhiana leh a Khantohzia" b) Revd Dr JM Ngul Khan Pau - "A Kikhenthang Zomite Dinmun leh Mailam" c) Dr.Hau Za Cin - "Tuhun Nate (Science) Pilna leh Khangno"\na) Bishop Felix Lian Khen Thang - Tuhun Zomite dinmun leh kim-le-pam tawh etkakna leh mailam ah ki-it ki-thutuahna leh kipawlkhopna tawh mite delh a, mainawt ding cihte.(hih pen a thu-lu kiguang tuan lo ahih man ama thugen a huampi a ciaptehsakna te ahi hi).\nb) Revd Khai Khan Suan - Khanglui lai Zom i Pu-le-Pate' thumanna leh cihtakna tuhun khangthak te'n etteh kik a, Pasian' thu tawh kopin i mainawt anding cihte. (hi zong a thu-lu kiguang tuam lo ahih manin a huampi a ciaptehsak khak teng i genna ahi hi).\nVI. JUBILEE PAWIPI HUNZAT DAN (Nov.3, 2013 - AM.8:30-12:00)\n1. Hunkem : Revd Mang Suan Khup (Chairman, ZCLS)\n2. Jubilee hanthotna : Revd Dr JM Ngul Khan Pau\n3. Praise & Worship : Sia Kam Sen leh a lawmte\n4. Mipi lasakna : Tho un, Tho un (TDM)\n5. Thuzaksakna : Revd Lian Khen Pau (ES, ZCLS)\n6. Khuaimeivak mal 100, Pastor & Upa mi 100 te' vaakna hun\n7. Jubilee Mualsuang honna: Revd Sian Za Mung (Leipi BC)\n8. Zolai tangthu & Cope topa thugenna: Revd Job Nang Khaw Thawng (Tahan BC)\n9. Lapawl : Pyidawtha Baptist Church\n10. Lungdamkoh thungetna: Revd Khoi Lam Thang (GS, BSM)\n11. Duet lasakna : Lia Zambawi & Lia Cingpi\n12. Citpiakna & Apna : GS, NTBA* (a kaikhawm, innteek nungakte)\n13. Sermon LST simna : JM Paupu. 1 Cor.13:14-15; Late 133:1-5\n14. Lapawl : Munlai Baptist Church\n15. Hanthotna hun : Revd Dr JM Ngul Khan Pau (Guwahati, India)\n16. Pahtawina huntuam khat kibawl aa: -\n(1) Revd Kam Khaw Thang (D.D) pen Zo Laisiangtho hong puahsak masa pen a hihna tawh kipawlna leh mimal khenkhat tungpan "Pahtawina Laipi" piakna nei ciat uh hi.\n(2) Revd Job Nang Khaw Thawng (Church Pastor, Tahan) pen Zolai tawh kigelh laibu tam a bawlkhia pen ahihna hangin kipawlna leh mimal tung pan pahtawina tuamtuam kipia a,Yangon panin zong Revd H.Gin En Cin (D.D) in ZYA te' tungtawnin laipi piasak hi.\n17. Hunkhak thungetna : Dr.Hau Za Cin (Singapore-India)\n18. Mipi lasakna : Topa tawh Tonkhawm in (TDM)\n19. Thupha piakna : Revd Dr JM Ngul Khan Pau\n20. Jubilee Ankuang-umna hun hi a, innteek pawlpi in vok luang nih leh Aksa tawi 20 tawh hong vak uh hi.\nVII. Nov.3, 2013 (Sunday, night service) PM.6:30-9:00. Nitak nunung hunbawlna-ah, Revd Dr Man hau Cing, Th.D (GS, KVBC, Principal of KTC & Asst.Ptr.Tahan BC) in hun hong len a, Revd Khoi Lam Thang (GS, Bible Society of Myanmar) in hatthotna hong nei hi.\nA TUAM A CIAPTEH HUAI TAWMKHAT.\n(a) Ni lim thum sung vilvel sun thusinna hong pia ahi, Revd Dr.JM Paupu, Revd Khoi Lam leh Dr.Cinpu te ahi uh hi.\n(b) Short Speech a kiseh om bangin, Bishop Felix Lian Khen Thang leh Revd Khai Khan Suan (D.D) te ahi uh hi. Bishop Felix hong kihel theih lo a hun masa pen hun ah, Revd Sut Khan Thang (D.D, CBA, CCPur) in hun khat hong makaih hi.\n(c) Association leh Section zui-in thusinna ah mimal 350 in min khumsak a, sun sung thusin thungai vekpi pen 400 val pha den ahi hi. Nitak sim thungai ahih leh innsung inn pua tawh kigawm mi 1000 val tham ki-om den ding hi, ci-in kigen hi.\n(d) Hunsim la makai pen Evan.Thawng Khan Kam (a)Kamsen (Grace BC) leh a lawmte mi thum in hong makaih denden uh hi.\n(e) Keyboard pen Sia Zam Cin (Leipi BC) in hong tumsak den hi.\n(f) Time Keeper pen, Pastor Neng Khan Go (Asst.Ptr, Munlai BC)\n(g) Seminar hun neihna khempeuh innteek pawlpi panin Audio tawh record vaipuak la uh.\n(h) Information & registered Counter ah, inntek pawn, Ptr.Vungboih leh a lawmten vaipuak la uh hi.\n(i) Video tawh kisai pen, Peter Khampu (CMedia, Kalay) makai-in, (Minuamsa Video) in tavuan la a, internet tawh kisai Peter Khampu in vaipuak la hi.\n(j) Nek-le-dawn leh tutna-khawlna a kisam teng innteek te'n vaipuak len uh a, anlui khangnote in a lu uh tuamin silh-le-ten zong ahi sitset tawh kithawi uh a, siangtho takin an hong lui uh hi.\n(k) Lasa a tuamtuam a om ban-ah Lapawl sa a dangdangte pen Pinlong BC, Agapa A.G (AMC), Phualpi A.G, Bethsaida A.G, Tahan A.G, Tahan BC, Pyidawtha BC, Munlai BC, Bethel Zomi Baptist (Quartet) leh a dang pawlkhat om lai hi. Solo leh Duet zong honkhat mah om lai. Tua ban ah Zolai tawh lamsaina pen Emmanuel BC pan leh a dangpan zong om a, Siate a laphuah tawh bang tawh picing thei leh muhnop khop mai ahi hi.\n(l) Vai khempeuh a huampi-in ZSLS Committee teng leh a diakdiakin Thuzekpi ahi, Revd Lian Khen Pau in vaipuak hong la ahi hi.\nPIAKKHIATNA TAWH MAPANG KA PHAWKPAK TENG:\n(1) Pa Pau Ngaih Thang (Sia Job Thawngno' naupa) te in sun niangtui khatvei hong sik uhi.\n(b) Pa Kai Mung (Shalom Taik) te in sun niangtui khatvei hong sik uh hi.\n(3) Bo Ngin Khan Khual + Nu Uap (Canedy Teashop) te in Breakfast hun khat Iciakuih tawn 400 tawh mipi hong vak uh hi.\n(4) Cikha panin Sia Mung* in Ks.50,000/- tawh hong mapang hi.\n(5) Inntek Tahan Tuiphum pawlpi in Jubilee Ankuang umna hong neih pih uh a, Vok nih leh Ak tawi 20 tawh hong vak uh hi.\n(6) Revd Job Thawngno te innkuan in Cope topa tangthu tawh kisai Tracks a bawl uh mipi tungah hawmkhiatna, piakkhiatna hong nei uh a, kilungdam thei mahmah hi.\n(7) Pa Lang Pau in a motor khat a pawlpi Tahan BC a beisa hun ah a piak ban ah a dang motor khat tawh a kisapna bangin transport lamsang tavuan la cih zong hong kigen hi. (A dangdang zong om lai ding hi, theihcian pak teng cihna bek ahi hi).\nTua lo piakkhiatna a pawlpawl om lai thei tham ding ahih manin mai ah ZCLS lampanin Report kician lai in zong hong suaksak kha ding uh ahih manin na ngak siam un, cih i kizasak hi. Tutung a pen Video zaih kawmkawm a keima ciapteh khak pak, "kiallap" i ci ding hi.\nMihing lam pan kitaklahna zong om thei ding hi ta leh pawipi kipat pan a tawp dong hong zawhpih ih biak Pasian' tungah lungdam thu i puak hi. (Photo keima kepkhak pawlkhat tunin hong khak thei ing, na na etsak ciat dih un la, siang sinsen na sak kei vua leh ka Cemara zat pen teek pian ta ahih manin a hoih khat hong leisak le uh teh zong kikhasia khol lo ding ahi).\nA tawpna-ah, tutungin Zomi level lian tawh kum 100 pawlpi i bawl pen ei khang sungah a nunung pen hong hi phot kha thei ding suak leh kilawm hi. Leitung a om lai leh mailam kum 100 cin kik ah ih tu sawnsawnte pawl in a namuakding uh hong suak bek ta ding ahih manin tutungin mimal ahi a, neksa sum-le-pai tawh ahizongin a kihel khate hampha kasa hi. Pasian in thupha namkim tawh hong thuk kik ta hen.\nNB: Kammal kikhial a om leh a phawk te'n hong zuun sak hong puahsak taun. Lungdam.\nPeter Khampu (a) Dai Suan Kham Mate.\nMedia Dept. Zolai Simbu Kum 100 cin Jubilee Pawipi.


url: =ZSL 7: PILNA TAWH BIAKPIAKNA - Zomi Adventist Innkuan\nLesson 7 *November 7–13\nPILNA TAWH BIAKPIAKNA\nSABBATH NITAKLAM November 7\nTukalsung Simding: Daniel 3; Revelation 14:6–12; Psalms 78:1–17; John 4:7–26; 1 Chro. 16:1–36; Mark 7:1–13.\nKamngah: “Amah in angahding a kilawm minthanna Topa tungah pia un. Biakpiakna puak unla, ama’ maiah pai un! Biakna puan silhin Topa bia un.” (1 Khang tangthu 16:29).\nBiakpiakna i cihin mihing pianzia phellang hi a, a pukmite nangawn pianzia ahi hi. Pasian in a suakta mahmahin hong bawl himahleh, biaktakcingpa ahihna leh amah itna tawh ibiakding ahi hi. Leitung apukma in, mawhna in hong suksiatna bangmah omlo, a puksa mi’ lungsim in zong a ngaihsut zawhloh hoihna tawh kidim ahihmanin, mihingin Pasian tawh maitang kimu in biakpiakna piathei in etlawm mahmah hi.\nTuni in, eitepen biakna piakding ipianpih hilel hinapi, mawhna in na khempeuh hong suksiat sak a, a biadingte in biaktakcinglo peuh kibia kha in, Topa abiate nangawnin zong Topa’ deihna tawh kizui in biakna piatheilo uhhi (Mark 7:1–13, Jer. 7:4 simbeh in).\nChristiante nuntakna in biakpiakna bulphuh a hih nungsang, Christian pilna zong pen, biak piakna mahtawh kizopsak ding ahi hi.\nNakhatpeuh I Bia hi\nI sungah Pasian in hong koihsak Nakhat omin, tua in biakpiak nopna hi a, mawhna in hong sukpoisak hi. A kipatcil in bel hong Piangsakpa biaktaakcing i Topa bekmah biakding ahi hi. Ahih hang puknapan kipanin tuathu kikhelgawp hi.\nHimahtaleh Nakhat peuhpeuh i biapongpong hi. Tua thu hangin tanglai pan kipan tuni ciang dongmah biakna kipia tangtang hi. Tanglai Egypt mite pawlkhatin a kumpi pharaoh peuh bia-uh a; mundang khawngah ngasa lim peuh, lutampi nei pasian peuh, upmawh pasian peuh biamawkmawk uhhi. Pawlkhat leuleu in Ni, kha leh aksite peuhzong bia-uhhi.\nTuni, mipil misiam tampitakin uiphuklim (Mary’ milimbeek hilo) peuh bia-uh a, tua zong nadangte bialo kineih uhhi: sum, vaang, cilehsa, amau mah, suangtum, kineihsiamte, gamthusiam mite cihkhawng bialo uhhi. I itpen, i lunggulhpen, i nuntakpihpen cihte i biakpiak hipahpah hi.\nLai-atsiam David Foster Wallace in, “biaktaaklo khat na biak khakleh, hong hingneektum ding hi” ci hi.\nDaniel 3 sung athu in biaknamaan a thupitna bang gen hiam?\nJew tangval thumte in (Paikhiat. 20:4-6) sung a Pasian’thukham nihna citaktakin zui uhhi. Tua in Thukhamsawm lakah kihel hi a, thatlo ding gulo ding cihte tawh kigualkhawm hi. Biakna maantaktak thupi mahmah a, hunnunung Zeisu’ kumkik naiciang adingin thulaigil hong hiding hi. Tua a hihmanin Christian pilna sungah biakpiaknapicing kihel kulding hi: bang hi a, bangcih ding a, banghangin thupi, kuabia ding hiam?\nRevelation 14:6–12 simin. Hih munte in Khazih hongpaikikma in biakpiakna thupi mahmah ding cihthu bangteng hong hilh hiam?\nTate Tungah Pulak\nLaisiangtho lui sung a Late in Israel mite biakpiakzia teng ahi hi. Mihon biakpiakna sungah tumgingte tumin lasa in mipi in biakna apiak uhpen Laisiangtho lui hun ngeina dan ahi hi. Israelte in kipawl khawmin biakna piakhawm zeluh hi.\nLate pen lagui dan vive hi a, la adingin la kammal vive ahi uhhi. Late pen Hebrew pau in Tehillim hi in “phatnala” cihna ahi hi. Tuate sakawmin Pasian aphat uh ciangin, Amah abiabia ahi uhhi.\nPsalms 78:1–17 simin. Bang thupuak thupipen namu a, pilna leh biakpiakna tawh koibang in kizawitawn naci hiam?\nPsalms 78, tang 2na ah Asaph in “tanglai a thuthukte” kong gending hi cihi. Thuthukte a cih ciangin, tangthu peuhmahin, tangtawng peklai a thupiangte cihna ahi hi. Pawlkhatte in “thusim” cihkhawng “thumaanlui” cihkhawng in let uhhi. A cihnop bulpibel, Israel mite’pilna sinna sungah naupangte thuhilhna ah a minam adingin Topa’ nasepnate kihel cihthu ahi hi.\nPsalms 78:6–17 simkik in. Atate uh ahilhdingun bang sinna kician nei uhhiam? Hih pilna in bang ngiimna lianpi nei hiam?\nNaupangte’ laisimbu mungtuppi sungah, naupangte in Pasian muangin, a thukhamna kemcing ding cih omhi.\nKha Sung leh Thumaan Sungah\nLaisiangtho thak sungah Zeisu in lungsim tamkhamte adonnate lak panin a kicianpen khatin, tuikhukgei a numeinu tawh a kihona ahi hi.\nJohn 4:7–26 simin. Tuanu kiangah Zeisu in biak-piakna tawh kisai bang gen hiam? Biaknavai kikuptheih nadingin koibangin kipan uhhiam?\nTuanu in biaknavai tawh genkizomlo thulaih nuam taleh, Zeisu in bel tuanu hihdan pen biakna sungah thuman thutak pholak khiatna in zatsak zaw hi. Tu leh tu in zatpahtheih ding khatin John 4:24: “Pasian pen Kha ahihi; amah a biate in tua Kha’ lamlahna leh thuman thutaktawh abia ding uhhi” acihi.\nTopa biakpiakna mantaktak pen Pasian’ itna pan hong mengkhia, amah theihtel taktakna ahi “Kha” tawh piakding ahi hi. “Pasian’ kiangpan hongpai biakpiakna bekmah in Pasian’ kiangah hong tunkik thei hi. Ama’ na hoihtak iseptheih nadingin Kha tawh isuakthak ding hi. Tua in Pasian athei ding leh it dingin, lungtang sawpsiang thei a, lungsim thaksuaksak thei hi. Pasian’ hong nget bangbang thumang nuamsak hi. Tua in biakna maan ahi hi. Khasiangtho’ nasepna gah ahi hi.”—Ellen G. White, the Desire of Ages, p. 189.\nBiakpiakna pen “thumaan” tawh piakding ahi hi. Pasian tawh kisai, amah kua hi a bang hong ngen hiam cihte, thumaan tawmbang zong theikha mahni. Thukhat ah upna thukhunte ahi hi. (Theihding a thupikhat ah, eite biakpa Pasian pen Hell sungah mite tawphun neilo in a halhalpa khawng hihetlo hi).\nBiakpiakna ah thunih omhi: Pasian thei in a thumang a, Pasian’ thuman thutakte hong kilak. Thumaan neilo kha in upmawh thute tungah kiphut puatham thute lamah hong makaih thei hi.Kha neilo thumaan inlah nuntakna neilo ngeina bawlna hong tunthei hi. Tua a hihmanin a nihmahin i kisamkhawm hi.\n“Kha leh thumaan” tawh biakpiak theih nading koici zon ding na hiam? Koibang munte ah khat sangin a dangkhat bulphuhzaw kulthei ding hiam?\nSianthona’ Hoihna (Biakna Puan)\n1 Khang. 16:1–36 simin. Na mitkha in mudih in. Thupi, lauhuai, lawphuai ahihkeh lungnophuai naci hiam? A kikop a hihna koibang hiam? Biakpiakna tawh kisai bang pilna khang a, mite koici hilhsawn thei ding a, koibangin theitel thei ding hiam?\nBiakpiakna munin biakbuk akici, tanglai Israelte sungah Pasian teng a, hotkhiatna ngiimna a lahkhiatna mun ahi hi. Biakpiakna leh biakna vai pilna in Zeisu leh hotkhiatna ngiimna’ thulaigil hi a, biakbuksung nasepzia khempeuh in ahilhkholna limlak ahi hi. Eite a ding Pasian in hongsep saksa khempeuhin phat leh biaktak acinna hi a, singlamteh tungah kipia in eite’aiawh hong sihna leh tawntung nuntakna omlo hileh bangmah manneilo hi. I nasep ding thupiakkhat phawkdingin: leitung buppi in Israelte Pasian’thu thei ta uhhen.\n1 Khang. 16:29 etbeh in: “Amahin angahding a kilawm minthanna Topa tungah pia un; biakna puak unla ama’maiah pai un! Biakna puansilhin Topa bia un.”Biakna puan? Bang a cihnopna hiam?\nMawhna in bangzahin melsia, kisia leh hong nengniam cih ngaihsun in. Israelte kiim leh pam mite in naungek biakpiakna a kipan ngeinate bangzah hoihlo, lipkhaphuai cih i ngaihsun banzo kei hi. Tuabang a gamta mite in bangteng limlak cih dotdot zong kullo lel hi.\nTuate langkhatah tanglai Israelte pen minam siangtho hiding a, amau kiimah ngeina hoihlo tetawh kihelzauh loh ding ahi hi. Lungtang lungsim siangtho ding uh a; tua in Pasian’mai ah amau biaknapuan hiding hi. Laisiangtho lui kamsangte in a gengenthu khatpen, Topa abiabia mite in a lungsimuh Topa tawh kigamla cihi.\nTangalai Israelte pen biakna ummahmah, a tate nangawn a pasian biakpiakna in a hallum ngam mite in a kiimkot vuah om uh hi. Tuapen kipiakkhiatna himaw/ hi lo? Pasian maan taktak biakna in Hebrew mite amau kiimkot a milim biakpiakna in amatciploh nadingin kemcing hi. Hilhkholhna tampitak tawh tuazah ta a kikhaam lakmahah, milim biakpiakna sungmahah puk veve lai uh hi. Tuni eite e leh? Pasian maan biakpiakna leh, ama hong sepsaksa khempeuh phawk kikna bangzahta in thupi poimawh a, a diakin tuhun milimthakte e leh?\nMark 7:1–13 simin. Aneu 7–9 sungah Christian pilna leh thumaanlo kihilhnate, eite upna hong lehkaihthei leitungpilna langkhatah, bang thukhun peuh i muthei hiam?\nLeitung mipil misiam tampitakte ngaihsutna pen leitung muhdan vive in paimang gaita hi. Sangte ah a kisin thukhunte pen leitung ngaihsutdan vive hi a, Laisiangtho tawh kilehbulh zawsop hi. Mite kikuptawm ngaihsutna khawngpeuh thukhun suaksakin biakding peuh hongzol ding uhhi. Thungaihsun siamte, mipilte leh math siamte pilna khawngpeuh hong biaksak sawm mikmek ding uhhi. Hihbangte pen tulai mihingte’n amaan dingbangin Christian pilna lamah kihelthei zah dongin ki ngaihsun hinapi, Laisiangtho tawh kitukalh thei hi.Hih theih ding lampi khatbek omlai a, upna lampan khiam dingin, Laisiangtho thute pen tulai ngaihsutdante tawh a kituakthei dingin vaihawm ding hilel bek hi.\nLaisiangtho tawh a kitukalh tulai upnalaang bangteng peuh hi a, pawlpi khat i hihna dungzui in tuate tawh koibangini kipelhthei ding hiam?\nNgaihsutbeh Ding: “Lungtang limlim khemna leh siatna tawh kidim hi. Biaknalam mipilte in upna leh, mi tampite in lam-etna manlo a neihuh lauhuainate a neihleh neihloh ki sittel nuamlo uhhi. Pawlkhatte’n kum tampilai a phutkhakte peuh muangmawkmawk uh a; ahihhang lungsim taktak kidawkna hihbang hunciangin, mikhempeuh in nisim phutkhakthu nei khin uh ahihmanin, amau a bangmah hinawnlo pah hi. A thumaan theihna in amau honkhiazo dingin uptuak uhhi. Pasian in a muhdah tuabang mawhnate tungah nagualzawh ciangbek in, Zeisu honglutin amahtawh nekhawm dawnkhawmin na omthei ding hi.\nZeisu kiangpan vantung thahatna nangah ding a, ama’ sungah khangto in, a siangtho gualzawhna ngahin, Topa Zeisu sungah zawhna hongpia Pasian in thupha ngah tahen naci thei ding hi. A lumbek biaknalam mipilte in Topa’ min lo ngeikei leh Topa hoh nuamzawsop ding hi. Zeisu’ nung thumantak a zuidingte kai-awk tawntung uhhi. Thu umlo mite a ding paltukna hi tawntung uh a, vanmigilote lungdamsak mahmah uhhi. Pasian’ vanmite in tua bang gamtatna lipkhap in munuamlo uhhi. Tuabangte in innsung innpua ah samsiatna vive ahi uhhi. “Amaute’ lungsim Pasian kiangpan gamla mahmah napi, a kampi uhtawh Pasian’ kiang hong naih uhhi.”—Ellen G. White, Spiritual Gifts, vol. 2, p. 227.\nMark 7:1–13 sungah, biakna maanlo pen lungsim sungtawngpanmahin hong piang cihi. I biakpiakna pen lungsimtawngpan hi lo a, kampibek tawh ahihleh Pasian in donlo hi. Zeisu in eite a ding hong sihna tangthu in, banghangin Pasian ittakpi theihna ding lungsim kongkhak honna hithei hiam?\n“Kha leh thumaan” tawh Pasian biakna lam lungngai in. Khat hih in a dangkhat hih dah leng ahithei diam, ahih keileh biakpiakna maantaktakin a nihmahin hong ngen hiam?\nBiakpiakna mantaktak tawh biakpiak kultakpi a, tua in bang a cihnopna hiam? Biakna piakma in nanuntakna picing takin Pasian tawh kizopphot kul hiam? Thukhat panin biakpiakna mantaktak in, lungsim Pasian tawh kizopna mantaktak hong neisak thei hiam?\nPrev post ZSL 6: SIAPIPA KIANGPAN PILNA TUAMTUAM\nNext post ZSL 8: PILNA LEH HOTKHIATNA


url: =UN Galkapte Rwanda gam leh Kawlgam :: ZOMI DAILY\nposted on 8 March 2021 at 11:54 am Lomkholna: News, Paudolian, Politics\nApril, 06, 1994 in Rwanda te President Juvenal Habyarimana, (Hutu minam) Vanlengtual pi-ah Kigali minamkee Rwanda te in thautawh kaplupsak uh ahihman in tuani akipan ni 100 sung mihing atheihsa 800,000 tualthah uhhi.\nGam thupi aa kumpite in UN galkapte vapai uh hen ci-in ngetsak uha, atom in gen nicileng, vapai takpi uhhi. Ahizongin bangmah vahih, (ngontat hiamtawi sa leh thautawh kaplup cihte) ngamlo uh ahi. UN te ciah khit ciang nasiatak in President pa minam Hutu te’n mi Tutsi namte gangawh bangin ni100 sitset mihing 800,000 sanga tawmzawlo that hi.\nUN makaipi, Ban Ki-Moon in UN galkapte avapai hangun ciahkhia pah uh-a, tuakhitciang Hutu minamte ahehna uhsosan ahihman in kikhial mahmah a, UN buppi maizum huai mahmah hi ci-in leitungbup theih dingin genhi.\nKawlgam vai-ahzong ihcih mawhluat man a UN tungbek a lametna a omhi tamah leh UN lampan in Rwanda gam danin hong gina awlmawh keimawk le uh pen no maw ci-in tulaitak siatna nam tuamtuamtawh hongbawlzah sangun gamtatzaw laikha thei dinghi.\nUN sangin Gamsunga om thautawi khempeuh kilungtuakin galkapte Yangon, Mandalay leh khuapi liante ah asap laitak un amau omna State leh Township pan na buakhuan leh uh cihnop huai hi.\nRwanda kumpi pa athahsakpa uhpen Hutu ethnic hi-a, Tutsi ethnic tetawh kikal buaina ahihi. Tu-a Kawlgam apen thuneihna bekbek aci Kawlte ahihman in namdangteng kithutuak ding kisam masa hi. Rwanda gam a buaina ni100 mi kithat aveng napen Tutsi minam thautawi singnuai mite’n Kigali khuapi umcihsuk in zo uh a, tuapan in Rwanda buaina hongtheng zopan hi.\nAzenzen in Kawlgam sunga thautawi singnuai mikhempeuh in Rwanda tangthu pan in sinna la uh henla, Galkapte mipi tawh abuai laitak un khuapi lian te umcih uh henla ukcip le uh, UN galkapte sangin sawt kimang zawleh amuan huai zawtam maw cih, Kawlgam mikithat tamlua ta a kalung ngaih kawm hong hawmsawn hi ing. Rwanda gam hongbat lohna ding in Topa in mun hongla tahen. Pau Do Lian\nPrevious: Hanciam Mainawt\nNext: USA, Charlotte pan Pa Gin Khan Khual (Ciingpikot, Suante) in hongnusia


url: =Displaying items by tag: Khua leh Ngam\n%AM, %25 %477 %2016 %10:%Apr\nPu Thuk Lai ii ta Pu Tua Nuam pan sim khang liatna te ii khan hun AD 1795 pawlin Thuklai pan inntuan in Buanman khua kisat hi. Buanman satna mun sia a tuk a khal in ko ngei ngawlin, ciimmeang ne in sial le nganno te in tentol ahikom tua buannawng teng bulphu in a lei min Buanman kici hi. Tua lei min zui in khat vei ciang khua min zongh Buanman kici hi.Buanman pan ngal le sa hangin Ngalthang, Haipeang, Anthang ci mun te ah teang kakoai ngei hi. Anthang pan Buanman zot kik ciang khua min Buanman kizangh a kip suak hi. Mikaang ngal Siallum pan nan zawkciang Voklaak khua ah teang tek phot hi kale 1904 pawl ciang pawlkhat in Buanman zuan kik uh hi.


url: =Zomi civil rights movement, 2014 Census vai\nDear zahtak lai sim u leh nau teng,\n2014 Myanmar Census (Kawlgam mikisim na) ah Zomi i kicih ding ban ah Zomi te minampi ing ong ki ciam teh na ding in maa i pan khop ciat ding thupi mah mah hi.\nKawlgam Zomi pha zah, Envoy journal in ZCD-GZA te 1/17/2014 meeting tuang pan reports na ah Tedim-Tonzang-Cikha ah 100,000. Kalemyo-Tamu ah 80,000. Yangon-Mandalay-Kawlzang ah 200,000. U.S. ah 10,000. aki gawmin 390,000.pha ding ci a hih caing in 2014 census code 914 ah Zomi in gelh tek leeng minam pi cing khat i hi ding hi. code omsa nam min te tawh ki nawng kai ding kisam lo hi.\nZomi te tangtawng pek aa ki panin gam leh lei anei, minam min a nei te hi napi hang in, Kawlte ong piak min zui in Mangkang kum pi gamkek te in, 'Chin" in ong ciam teh uh hi.\nKawlgam in 1948 January 4 ni in suah tak na angah zawh ciang in zong ei min ahi lo "Chin' in ong ciam teh to in,tu dong mah i pom lai hi. Chin (Zomi) te khantoh na ding in ong ki puah vetlo hi. Kawl galkap kumpi te nenmiam na nuai ah i om lai hi.\nPasian hehpih na tawh, Jeisu gup khiat na lungdam thu Kawlgam ah ongtun zawh kum 200 cin khit, tukum 2014 kum ciang in Kawlgam aa om minam khem peuh in a mau minam min ciat ahi bang in gelh theih na ding in Kawlkumpi leh Gamdang kumpi te vai hawm khop mimalsimna(census) ah lampi ong ki hong hi.\nTua ahih ciang in, Kawlgam 2014 Census ah Zomi i ki cih ding Zomi te khang taangthu ah ong thupi mahmah ding hi.\nMartin Luther King, Jr in ngawngtat loh na (nonviolent) tawh civil rights movement,makaih in U.S. gam ah mel leh sa hang in minam ki deidan (racial discrimination)a bei sak mah bang in, Kawlgam ah zong minam hang in ki deidan na bei in, ei ma i hihna leh ideih na bang ciat in iminam min ong ki ciam teh na ding in han ciam in maa pang tek ni.\nChin aa ong ki ciam teh minam teng in Chin i cih sang in eimau tek i min tatak ahi, Asho, Cho, Khumi, Lai, Matu, Zomi .etc.cih bang tek in i gelh ding pil vang huai hi.Tua ban ah ei mualtung gam khat aa tengte minam khat i hih lam zong athak in phawk tek ni. Kawlgalkap kumpi in Karen te KNU pan in DKBA in a khen khap bang in ki khen kham kei ni. Chin State (Zogam)khen kham kei ni.\nThe 3rd World Zomi Convention, Lamka ah Zosuan tate kipum khat na, leitung bup in ong mu in ong theihpih (recognized)zo hi.(NB)\nBawmpua te "Chin" ong ki cih sang in, i minam min ding in ei pau tek aa a ki bang i zat taang theih ding, "Mualmi- high lander' ki ci ding zong ngaihsut huai zawlai hi. Chin State panin Highlander State Kawllai in (Tawngtan Pyene)ki ci leng i gam tawh ki tuak hi. Ka sun mang "I have a dream" ci phot ni.\nKam phen kul lo eiteng ban ah, maul leh guam in ong hal ahih man in, pau ki banglo Zomi pih tampi, khua tuam tuam gam tuam tuam ah i om lam theih siam ni.\nZomi te thupha sang minam i hih na ding in, minam deidan na lungsim te hem khia in i gam zai sak ni. The 3rd world Zomi Convention thu bulphuh ahi "Thupha sang minam" i hih na ding in nampi Lungsim vom tek ni. "The Zomi Convention gives the message of together ness. Let us live together beyond the narrow walls of familism and classism. Only then shall we become a 'Blessed Nation', truly."\nZomi te hanlungciam khangto diam. God bless Zomi.\nKing Mang Martin Luther King, Jr Day\n3/3/2017 10:20:39 pm\n3/4/2017 12:38:13 am\nZomi civil rights are the most important things need to be given to the civilians. The civilians need to get these rights to live life of their own without any objections. Zomi is doing a great job as to support the civilization services.


url: =Vondeih Kep Ding – 103 (Dimno’ Pa) :: ZOMI DAILY\nposted on 28 March 2017 at 7:41 am Lomkholna: Article, Paukhankap\nTawngno aw, hih lai ka gelh laitak in ko kiangah ni atang selsal hangin ei lam ah zankim hita ahih manin ihmu sip khin dingin hong lamen ing. Ihmut cim kei leng i maitai zolo-in ki hi melmal leh bangzah ki zozo lo hi. Tua manin nuamtak ihmut theih leh i ihmut cimna pen i cidamna, i maitaina leh i ngaihbaanna bulpi hi-in teh, ka cizel hi.\nZanni in lamet lohpi ka neulawm khat tawh ka kimu dihdih a, amah pen Yangon ah a innkuan un na kituah khin uh hi. Ih gam hong hawh kalawm zong hong tung kik ta-in, ni satna hang hiding hiam, i tuinek hoih loh hang hizaw ding hiam, i ci asa hong vom suah peuhmah hi. Video sunga i muh mivomte zah liang bel hisam kei.\nNa coat deih namte khat kong nalei sak a, zan halni laito zum ah pai-in kong khak hi. A bilpaakte pen san sese ahih manin hoihsa lo-in ka na lakhia hi. Hong tun ciangin na deihdan bilpaak color lei kik in na nu na bawlsak kik le cin hilo dia! Asan mah na deih veve leh zong original bilpaak te pen bags neu sung khat ah koih in apuan sung-ip ah kong na koih sak hi.\nVuk kiat zong etcim mannai lo, selfies zong kizaihpih mannai lo-in khuadam hun hong bei ziau-a, tuin khua khal nisat hun hong kipan ta hi. Bukkhuh vei leh cisanat tamin biakinn ah a kikawm bang kitawm tuam liang hi.\nZanni tak in nasep pih ka lawm khat in a mawtaw sungah a mawtaw key kalhnelh kha ahih manin tua ka buaipihna in nasep na pan zingsang nai (2) in inn ciah thei pan ing. Ki maitai sak khem in, nuihmai tawh ka hopih hang ka lungsim tawng taktak ah bel nuizo sam keng. Kineih khem zong a-ol hetlo khat hi.\nTu laitak kumpi thak Donald Trump leh alawmte bel buai mahmah na ven, tualo ko kiangah buaipih luat ding leh gen luat ding thulamdang lua, om kei laitak cih ding hi.\nPS: Bank pan dollar zalai dal thak sitset khat kong khak dingin ka lakkhiatsa mah hiven, lai-ip sung ka guansawm ciang ka sumbawm ka zon leh mupaklo ka hih manin mai-ah hong khak kiksawm mai hi.\nPrevious: Christian Hymn te’ tangthu: Thunget Hun Nuam\nNext: ‘Monu’ i thusim (The mystery of the Bride) ~ Dim Lun Zam


url: =Innlam ciah un' Azom Pu P K Suan !\nAsia gamsung ah khuapi minthang veve khat ahi Singapore zong akihel khat hi. Singapore ah mihau mipil zong tammah hi. Ahih hang Singapore ah mipil mihau atam uh hang in ei mau mah tawh kibang lel uh hi. Singapore ah Zomi ka tam kei uh a, Minam ading in bangmah kiding kisem khin zo sam lo ahihi. Nomau tengtawh ding khawm sem khawm ding hihang.\nAbeisa ki ukna sung ah Nyainganyii cih pen Dawisang kih tak huai zaw liang in ki makaih na sungah i kiuk cip kha hi hang. Tua hi in mipil miciim pipi pawl khat te bang U Nuh hunlai , Nay Win hunlai lungsim anei ki omlai hihang. Khialsam lo hi. Akhengcip hizawsop thei cihsak ni.\nTua ahihman in Zomi te ki makaih ding ahun mahmah ahih sam hang in gam leh nam ading thugen hun mahmah omngei lo in hong kiuk cip hi. Zomi te ii ki makaihna taktak Biakinn sung a Pulpit tung pan bek hi a, Khuasung hausa meeting na hun leh Khualai ah minamvai thugen khiat hun mahmah omngeilo, nei ngeimahmah lo, neihsawm vetlo ding in hunsau pisung hong kidiah to hi.\nTua in ahong khangthak Zomi te masuan ahi khantohna Pilna, Minam itna, Ngeina leh Lai itna kepcingna puahtohna, vaitampi hong kikhak cip in Ipian na leitang mahmah itna zong kinei zo nawnlo in lungsim dautak in hong peeng leensak hi.\nHong uk kumpi in thadah ding zulhtat ding olneek olzat ding in galkap te zang in hong makaih sak na hang in Zomi te zong Paulap beimawh Pasian tung thu ngen ding, Pasian in hongpia ding, Mawkna in ngah ding, cih lungsim daitak in ki makaihna kitungkha ahihi. Ataktak in cing leng Pasian zong umding suakta tak in gam leh nam puah to ding a ki makaih ding ahihi. Tua bang ki makaihna gam leh mun te khangtolo cihbang omlo hi. Azawng ahau silh leh teen Neek leh dawn kibang kim hi.\nNeektawm ngah na pak ding ki makaihna te khantoh na hi peuhmah lo hi. Tua man in nasep na ah' ivek in pan kopna, sep khopna in thupi in ma kitun zo a minam leh igam in thupi suah in khangto hi. Maikum ciang in Zosuan tuailai khawmpi ah minam khantohna ding khangno te ki makaih zia ding leh asep ding te, akhilkhil, anamnam in sem khawm ding hihang. Asum hi masa lo in khangno te'n gam leh nam ait aveina ding alungtang uh leh a ngaihsut na uh a kihon na ding lampi ihon sak kul ahihi.\nLaidal no khat tek hong hawm ning in na lungsim uh ah gam leh minam na veina te uh leh Mailam ah sep ding hoih nasak uh hong gelh un. Lungdam!\n11/16/2017 09:17:21 pm\nI want to try to understand this kind of language. But it difficult to find and that site in which i got he help to understand or may be to read this. I hope next time you must take care about this and may be not share this kind of language.\n11/20/2017 08:30:52 pm\nWhen we start any kind of working which is helping us in our work. By then we should pick paper making as an additional lingo for our business. This is crucial and their is no alternative of this lingo, everything have their own taste.


url: =Azah Sawm Pil Zaw | Storacles of Prophecy | Amazing Facts\n| Azah Sawm Pil Zaw\nNebuchadnezzar kumpipa in Jerusalem simgawp-a azawh ciangin Judah mi tul tampite manin Babylon gamah ciahpih hi. Kumpipa in a nasempa, Ashpenaz, kiangah ih galmat Jews mite lak panin khangno pawlkhat kumpipa na asem thei dingin kumpi-inn ah kum thum sung kampau leh Babylon pilna asin ding teelkhia in aci hi.\nDaniel, Hananiah, Mishael, leh Azariah hih tengin Ashpenaz lungsim la ahih manin kumpi-inn ah kipaipih hi. Ahih hangin tua lai ah buaina khat om hi. Khangnote neek dinga kibawl ante lakah Pasian in a phalloh neek loh ding tampi tak na om hi.\nLungdam loh meel pua hetlo takin, Daniel in amah leh alawm teng thumneek leh dawn dingin anteh singgah akipiak nadingin ngen hi. Acil-in kumpi nasempa in angetna sang lo a, “Tua bang tawh na cii uh dam kenteh” cihsan hi. “Na cii uh na leh kumpipa in kei hongdawm kenteh,”ci hi. Ahihang Daniel in kamzol tawh ngen veve a, tua leh ni 10 sung bekbek hong en in, ka cidamna uh\nnong muhdan kumpi-an ane khangnote tawh hong enkak in ci-in thum hi.\nHong kithukim uha, ni 10 sung Hebia khangno li te in tui leh anteh singgah bek hong ne uh hi. Ni 10 hong cin ciangin, Daniel leh alawmte thum, “kumpi an nete sangin cidamzaw uh a, a ci a sa uh a hoihzaw hi.” Daniel 1:15.\nKum thum khitciangin hih khangno li teng Kumpipa Nebuchadnezzar in apilna uh hong sit a, Babylon gam mipil khempeuh te sangin azah sawm iin pilzaw hi ci-in kipulak hi. Daniel kum 100 ta'angbang nungta hi ci-in laisiangtho in gen hi. Bang hangin Daniel leh alawmte hizah takin pilin, cidam iin, khansau uh hiam?\nHih munah mikang lai a, “meat” acih pen sa cihna hilo-in “an” cihna hi.\nAkipatcil a mihingte an dinga hong kipia pen singgah, tang[vamtang, mimtang, kawlkai], singgahtang te ahi hi. Adam leh Eve hong mawh khitciang, nuntaakna singkung nekha nawnlo-in mehteh mehgah an dingin Pasian in piakbeh hi.\nMatthai 4:23. Galilee gamsung khempeuhah Jesuh pai kawikawi a, amau' kikhopna innte-ah thu hilhin, vantung ki-ukna hangin __________ thute hilh a, natna tuamtuam a nei cina khempeuh a damsak hi.\nJohan Thumna 2. Ka lawm it Gaias aw, nang na ci damin na vai khempeuh zong na ma pai ding hi, ci-in ka lamen hi. Kha thu tawh kisai lamsangah zong bangmah lungkhamna omlo ding hi, ci-in ka thei hi.\nIh pumpi cidamna pen Pasian adingin thupi mahmah hi ci-in Laisiangtho in hong hilh hi. Zeisu in thuhilhna iin hun azat zahmah damsakna in zong zang hi. Ih khansauna ding leh ih cidamna dingin ih zuih theih ding Laisiangtho hong lamlakna pawlkhat om hi.\nNgaihsun leng! Pasian mite in khapsa gam azuat lai un, a minam bup un khat beek cina lo beklo-in a thazawngkhal zong omlo uh hi.\nKorin Masa 6:19, 20. Na __________ uh, Pasian in a hong piak, note' sungah a teng Kha Siangtho' biakinn ahih lamtak theilo na hi uh hiam? Note' __________, nomau' neihsa hilo a, Pasian-a' ahi hi. * 20Note pen Pasian in a hong leisa na hih manun na __________ uh Pasian' minthan'na dingin na zang un.\nRom Laikhak 12:1. Tua ahih ciangin sanggamte aw, Pasian in eite tam veipi tak hong hehpih ahih manin ama lungkimna ding leh ama nasepna dingin nomau mahmah a hingtangin Pasian tungah na kipiakna dingun ka hong thum hi. Tua banga kipiakna pen Pasian biakna man taktak ahi hi.\nPasian in ih pumpi pen asiangtho Ama teenna dingin hong deih hi. Tua manin, eite in ih pumpi bup Ama hong teenna dingin kibawl kul hi.\nNuntaakna ah ih kikep siam ding kisam hi, tua hileh ih ngeina—ih neek leh ih dawn te nangawn in—Pasian min thangsak ding hi.\nZuu dawn ding Laisiangtho in phal hetlo hi. Laisiangtho sunga “zuu” cih kammal pen akikhamthei leh akikhamthei lo leenggah zuu anih in agen khawm hi. Tuhun a singgah atui-a gawi “cider” te dan hi . Paunak 23:29-32 sunga Laisiangtho gen pen akikhamthei zuu hi a, Pasian in et ding zong phal lo hi! Christian te dawn ding zuu in “akibilh lo zuu,” akikhamthei lo, lenggah tui khum te ding ahi hi. Isaiah 65:8 Leenggah zuthak in leenggah bawk ah om hi.\nKorin Masa 3:16, 17. Note pen Pasian' biakinn na hihna uh leh note sungah Pasian' __________ Siangtho a teng ahih lamtak na theihsa uh ahi hi. * 17Mi __________tpeuh in Pasian' biakinn susia leh Pasian in tua mipa susia ding hi. Bang hang hiam cih leh Pasian' biakinn a siangtho hi a, note zong tua biakinn siangtho na hi uh hi.\nPaikhiatna 20:13. Mi na that kei ding uh hi.\nIh khan hong tomsak thei, ih pumpi hong siasak thei, a cidam huailo nate limlim pelh ding ahi hi. Sihna ciang ding tunna in zong ei leh ei kisuamlupna mah ahi hi. Cihnopna ah zatui hoih lo zatna (tobacco cih nam te limlim) leh dawn theih tui nam tuamtuam te ah akihel ih pumpi asiasak caffeine om te dawna zong ahi hi. Pasian biakinn ahi a pumpi siasak hicih thei napi-a azang teitei te Pasian in ka susia ding hi ci hi.\nNa khempeuh baihlam taka ih khentel theih nadingin Pasian in anungta ganhingte khempeuh nam nih bekin khen a, asiang leh asiang lo-in khen hi. Asiangte pen nektheih ding hi ci a, asianglo te pen neek ding hong phal lo hi. Nawine ganhingte lak ah asiangte theihtheih nadingin thu nih hong pia hi. (1) khecin kaa ding (2) eknel haii ding ci hi. Gentehna, vok in khecin akat hangin eknel haii lo ahih manin siang lo hi.\nNgasa pen atam zaw siang hi. Ahi zongin ngami, ngazol, ngagul, ngatheiba, dualdap, kaikuang, ai leh sumkuang te siang lo hi. Tui sunga anungta te lakah lip leh phe aneikhawm lo te peuhmah neek dingin siang lo hi. Gentehna, uiphuk, ukeeng, liit leh adang tuamtuam te.\nSiampi Laibu 11 sunga hong gen vasa te lakah sa sial ne vasa nam, mu nam, leh ngasa ne nam te khempeuh siang lo hi. Ahi zongin neek ding lei pan-a piang te pan an azong ak, sai-aak, vamim cih nam te khempeuh siang hi.\nHilo! Pasian in Piansakcil pek pan-a ganhing asiang leh asiang lo a khensa ahi hi. Noah in tembaw sungah asiang kop sagih leh asiang lo kop nih ta alutsak nadingin thu kipia hi. Hih pen Moses thukham om ma pekpek hi.\nCimah hi! Laisiangtho in ih telkhialh loh nadingin kitel takin hong hilh hi. Nih veina hong pai ciangin Topa in Ama kammal Laisiangtho phal loh lam thei napi-a voksa leh an siang lo ane te susia ding hi.\nki-uk, kisek cih khiatna in hong siasak ding te pelhna leh ahoih ading kipuahna, kikepna cih te ahi hi.\nSiampi Laibu 13:46. Amah in a natna a neih laiteng a nin hi ding hi. Amah a nin ahih manin __________ pualam mun khatah amah guak teng ding hi.\nA. Akilawh thei natna te kepcipna (Siampi Laibu 13:46).\nB. Dai nalen uh ciangin phum tangtang ding (Thuhilhkikna 23:12, 13)\nC. Pumpi leh puan siansakna in lungnote dal. (Siampi Laibu 17:15, 16).\nD. Gina a kikepna in, zualzangna pan-a piang natna pan ong daa l h i. (Siampi Lai b u 1 8 ; Paunak 5 : 1 -1 2 ; Colossians 3:5, 6).\nE. Ganhing ii athau te nek loh ding hi. (Siampi Laibu 3:17; 7:22-24).\nF. Mudahna leh kamkha pau-na in cidamna sukha hi. (Siampi Laibu 19:17, 18; Paunak 15:17; Hebrews 12:14, 15).\nG. Gilvah lua-a neek lauhuai hi. (Paunak 23:2).\nH. Ih pumpi a tawlngak zel ding kisam hi (Late 127:2; Mark 6:31).\nI. Nasep ding thupi hi (Paikhiatna 20:9, 10; 2 Thessalonians 3:10).\nJ. Lungnopna in zatui hoih hi (Paunak 17:22; 1 Timothy 6:6).\nK. Nu leh pa te luhek in tate huzaap hi (Thuhilhkikna 12:25; Paikhiatna 20:5).\nTuma kum tul tampi lai a, Pasian in amite tunga apiak cidamna thukham pen tudongin mipilte in mu kim zo nailo lai uh hi. Tu mahmah iin cidamna thukham zuihna ii amanphatna bangzah takin lian hiam cih ih phawk kha hiam!\nIsaiah 65:25. __________ leh tuuno in an nekhawm ding uh a, humpinelkai in bawngtal bangin buhkung ne ding hi. Leivui pen gulpi' an hita ding a, mite hong tu nawnlo ding hi. Keima mual siangtho tung tengah amaute kiliamsaklo ding uh a, kisusialo ding uh hi, Topa in ci hi,” a ci hi.\nAdam leh Eve in mawhna hanga ataan uh nate khempeuh, neek leh dawn mehteh mehgah neekna akipan, Pasian in Ama kumpi gam thak ah hong piakik ding hi. Tua munah gangawhna, sa neekna cih te lei thak ah om nonlo ding hi.\nPasian hong piak cidamna thukham man ding ih khensat ciangin, Amah in a kha thak ei sungah hong guang dinga cidam sitset a ih nuntaak zawh nadinga akisam tha hong hi ding hi (John 1:12).


url: =NOV. 4 2017 ZATO PANIN NA LAMDANG THUMTE ~ MUC\nNOV. 4 2017 ZATO PANIN NA LAMDANG THUMTE\nAdmin 10:14:00 PM Articles, MISSION NEWS\nZATO PANIN NA LAMDANG THUMTE (Natalya Grigiryeva, 57)\nKum 19 ka phakin tui ka kiphum hi. Ahi zongin kha 6 khitteh SDA pawlpi ka nusia hi. Kum 33 val bang SDA pawlpi ka nusia hi. Ahi zongin ka innkuan sung uah na lamdang thumte hangin biakinn ka zuan kik hi.\nNa lamdang masa\nSanggam numei 4 ka nei a, Olga in SDA thu-um mi khat hi. Sunglam dam lohna hangin thum vei ki-at khin hi. Khat vei ki-at kik kul ding hi, ci-in siavuante’n a genteh ka sanggam nu in thungen ding hong sawl hi. Li vei ki-at ding hi mawk aiteh, amah zong lau hi. Xray ki-etsak teh a sunglam ah cancer natna dan khat kimu hi. Kei zong ka sanggamnu aa dingin khukdinin thu ka ngetsak hi. Tua bangin nidangin a ki-at dingteh zatep lo, zu dawn lo, sa siang lote ne lo hi. Ki-at ni ding hong tungta, Olga in siavuante’n bang mah hong at kei uh, innlam ciah ding ci’n pulaak hi. Bang hangin siavuante’n at ding a cih uh hong at lo uh hiam, ci’n ka dong hi. Xray nihvei hong la uh, a nihin bangmah om kei hong ci uh hi, ci’n Olga in dawng kik hi. Cancer natna damna hong pia Pasian min ka phat uh hi.\nSabbath hong tungin ka sep ngei bsdangin nasem dingin ka kuan khia hi. Ahi zongin ka lungsim ah Pasian in ka sanggam nu cancer natna pan damna hong pia-in Pasian’ thu mang lo-in ka gamtat pen hoih lo hi, cih ngaihsutna ka nei hi. Ka nasepna mun pan innlam zuanin ka ciah a, kikhawm dingin biakinn ka zuan hi.\nNa lamdang nihna\nOlga cancer natna pan a dam zawh kum 4 hong cingkhin hi. 2015 kum ciangin ka nu in lungtang natna hong nei a, zata ka zuan uh hi. A kim a omte’n cihna ding ka thei kei uh hi. Ka nu uh dam nadingin thu ka ngen uh hi. Noptuam lo ahih manin zato pan tuakin inn ka zuan kik hi.\nNi khat ka nu a lupna pan hong tho khia-in lam hong pai hi.A tu nu kum 9 khawng khat in lamdangsa-in hong awnggawp hi. Topa’min ka phat uh hi. Tua leh 2016 kum ciangin ka pa kum 79 pha khin hi-in, cycle tuangin a vakna pan mawtaw khat in nawk kha hi. Zato ka zuan uh hi. Ka pa in Pasian om kei, ci-in, ka nu in SDA sungah tui a kiphum a kipan ka nu le ka pa kikhen uh hi. A kiten kikun kei pen kum 13 ka pha hi. Ka pa kiangah biakinn ah kikhawm ding, ci-in ka genteh ka pa in hong hopih vet lo hi. Tua bangin a hehteh biakna tawh kisai laibu, CD cihte inn sung pan piakhia mang hi. Ka pa in mawtaw tuahsiatma kaal nih ma-in, ka Lai Siangtho piak balkek gawm hi.\nNa Lamdang Thumna\nKa pa in mawtaw tuahsiatna hangin khua-phawk lo-in zato lum cih ka zak uh hangin ka omna uh pan gamla lua ahih manin ka pai zo kei uh hi. Ka sanggamnu Olga le ka nu zato lum cih ka zak uh a kipan amau aa ding thu ka ngen uh hi. Ka pa’ cinatna hangin nakpi-in thu ka ngen uh hi. A diakdiakin Pasian thu-um mi khat a hong suah nading mah ka lunggulh uh hi. Zato tunzawh ni 3 khitteh ka pa in khuaphawk-in koi ah om ka hiam, ci’n a kuama peuh dong hi. Bang hangin zato tung ka hiam, cih zong kitel lo hi. A phawk zawh nai 3 khitteh ka pa’n hong nusia hi. Tua a khua-phawk kik hun sung teng ka pa in bangteng ngaihsun cih pen Pasian bek in thei ding hi. Bang bang ahi zong ka pa in a hong nusiat kuan ciangin amah le amah kitelin mawhmai ding ngen hi. Tua bangteng ka tuahkhak khitteh Pasian tawh ka kinai zaw hi. Pasian in a mite’ thungetna hong dawng takpi hi, cih ka tel pha kikkik hi.\nThunget ding kisam hi.Na innkuanpihte aa ding, naupangte aa ding, nu le pa aa ding banah veng le paam mite aa dingin thunget ding kisam hi. Pasian’ mite thungetna Topa in hong dawng hi.\nTu quarter 13 Sabbath School Sumpi in Rostov-on-Don khua-a khuasung khantoh nading hall khat lamh nadingin kizang ding hi.\nMUC SDA conference in Kimlai biakinn puah nadingin kipuak ding hi.


url: =Top 10 Hotels in Shenyang, China | Hotels.comEnglish (United States)Book online or call 800-246-8357This call is free. 24 hours a day; 7 days a week.HotelsHotel DealsPackages & FlightsGroupsGift CardsHelpWebsite feedbackSign in & AccountSign inCreate an accountYour bookingsTrip PlannerReview a hotelHotels.com® RewardsYour bookingsHotelsHotels in ChinaShenyang HotelsHotels in Shenyang, ChinaSearch & Compare Shenyang HotelsCity, landmark, hotel name, address or zip codeCheck inCheck out I don’t know my datesRooms123456789+Room 1:Adults12345678Aged 18+Children01230-17Age at check in:Child 1:-?-<11234567891011121314151617Show dealsGet Secret Prices on select hotelsThese prices aren’t available to everyone.Unlock nowRecently bookedibis Shenyang The Centre3 starsfrom $23Sheraton Shenyang South City Hotel4.5 starsfrom $57Crowne Plaza Shenyang Zhongshan4 starsfrom $62Somerset Heping Shenyang4 starsfrom $73DoubleTree by Hilton Hotel Shenyang4.5 starsfrom $70Pay now or later on most roomsFree cancellation on most roomsPrice GuaranteeMap of Shenyang hotelsLandmarksShenyang Olympic StadiumNortheastern UniversityShenyang Xinle Ruins MuseumMukden PalaceLiaoning Provincial MuseumShenyang Imperial Palace MuseumBeiling ParkBeita MonumentShenyang University of Technology18 September History MuseumNanhu ParkBaiqing Village Ski ResortShenyang Dongbei University Historic SiteShenyang Botanical GardenFormer Residence of Zhang Zuolin and Zhang XueliangShenyang Aerolite HillShenyang Dongling ParkAgriculture ExpositionZhuanghe Swamp MarshShenYangShi LinYeJu BiaoBenGuanTransportationShenyang (SHE-Taoxian Intl.)Hotel typesFive Star hotels (11 hotels)Four Star hotels (43 hotels)Three Star hotels (37 hotels)Cheap hotels (31 hotels)Luxury hotels (54 hotels)Pool hotels (28 hotels)Best hotels in ShenyangWith hotels.com we help you find the best hotels in Shenyang, China.


url: =2013-12-15 ~ TBC-Y\nKHUAVAK LE ALIIM\nPosted on Saturday, December 21, 2013by Siam Kim\nKhuamial sunga om mite in khuavak mu ding uha; sihna gam ah a teeng mite tungah khuavak kitangsak zo hi.––Isaiah 9:2\n Mangmuhna 12\nDutch mi limsuaih siam Rembrandt (1606-1669) pen khuavak le aliim tawh kisai-in a tel pen dingin kiciamteh hi. The Adoration of the Shepherds cih lim sungah Bethlehem bawngbuk ii khuazinna, bawngkuang kiimah tuucing nih khukdin-in, adangte ahih leh agamla ah ding uh hi. Khatpa in meivak tawi-a, ahih hangin khuavak taktak ahih leh tua meivak pan hilo-in naungek Jesuh pan hi-a, ama kiim nai teng lawhphei sak hi.\nJesuh’ suahma kum 700 lai-in Isaiah in Israel-te hon dingpa a gen ciang: “Khuamial sunga om mite in khuavak mu ding uha; sihna gam ah a teeng mite tungah khuavak kitangsak zo hi. Eite-a ding naungeek khat hong kipia-a, eite tungah Tapa hong kipia zo hi” ci hi (Isa. 9:2,6).\nRembrandt’ suaih lim amute khepeuh i muh dan kibangkim lo ding a, ahi zongin tua lim a enkha khempeuh in tua bawngkuang kiim-ah a om tawh kibangin i tel hi. Eite in khukdin-in i bia hiam, a galkhat pan i en hiam, ahih keileh khuazing sung mah-ah omlai i hiam?\nChristmas in eite khuazing pan hong samkhia-in Khris khuavak eite lungsim sungah hong taangsak nuam hi.– David McCasland\nPasian’ itna a gaal pan i etna in\nLungdamna a va nawkkha bek i hi a;\nKhris’ ompihna i theih khak taktak ciang bekin,\nI khuazinna khempeuh khuavak hong suak hi.—Hess\nKhris sungah upna pen khuazing ah tuah ding hilo-a, khuavak sungah kalsuan ding hizaw hi.\nPosted on Friday, December 20, 2013by Siam Kim\nPasian’ min pen tausang muanhuai hi-a; thuman mite in beel uha, mun bit hi. – Paunak 18:10\n Mangmuhna 11\nAD1000 kiim a lokhote in galte hong kuan masiahsiah lo-ah giakin om uh hi. Galte’n do dingin a pai tak ciangin kulh tawh a umsa khuapite ah a innkuan-un va bel uh hi.\nCarcassonne khuapi pen akhang khangin bukna khuapi hi den hi. BC 500 kiim-a kilam hi-a, khuapi umna suangtumpite pen Romans , Gauls , Visigoths, Franks, le French galte panin kidalna hi gige hi. A muanhuaina le galvilna tausangpite in khua sunga beel mite ading bitna tampi pia hi.\nEi thu-um mite in zong, a nungta Pasian sungah bukna ding i mu hi. Paunak Lai Siangtho sungah: “Pasian’ min pen tausang muanhuai hi-a; thuman mite in beel uha, mun bit hi” (Pau. 18:10). “Pasian’ min” in Pasian’ hihna hi-a -- thumanna, vangliatna, le hehpihna tawh kidim hi. Munbit cih ciangin “lauhuaina tawh a kigamlatna mun” cihna hi.\nLauna i tuak khazel a, bukna ding mun i zongzel hi. Pawl khatte in sum le paai, meltheih cih bangte kiangah manawh uh hi. Ahi zongin Khris’ nungzuite in tuate sangin a muanhuai zaw mun i nei hi. Eite Pasian ii vangliatna le sep theihnate in lauhuaina namkim pan hong huzo hi. Kihtak ding gal peuh n a nei kha hiam? Pasian kiangah pai in, amah i bukna hi. Ama’ sung muanhuaina na ngah ding hi.––Dennis Fisher\nHaksatna ka tuah ciang,\nTuipi in hong nawk hun ciang,\nKa honpa ka zong dinga,\nKhris in ka bukna taktak hi. —Woodruff\nHun sia le pha-ah, Topa na bukna hisak in.\nTAPA HONG KIPIAZO\nPosted on Thursday, December 19, 2013by Siam Kim\nEite adingin naungeek khat hong suak-a, Tapa khat hong kipia hi.––Isaiah 9:6\n Jonah 1-4\n Mangmuhna 10\nHandel’ Messiah laphuah sungah ka deih penpen in “Ei ading naungek hong suak” cih pen ka deih hi. A sakkikna ah “Tapa pen ei hong kipia zo” cilailai hi. Tua kammalte pen Isaiah 9:6 sunga kila hi-a, “Eite ading naungeek hong suaka, Tapa khat hong kipia hi” kici hi. Handel in tua Tapa a min phatna tawh kidimsak a, nopci mahmah hi.\nThuciam Thak in tua Tapa pen kua hiam, cih hong telgen zaw hi. Luka 1 sungah, Mary kiang vantung mi khat hong kilang a, Khris-naungeek namli-in genkhia hi. Amah pen Mary’ tapa hi dinga mihing mah hi (1:31). Sangpen Pa’ Tapa zong ahih manin Pasian’ ta hi (1:32). David’ suan ahih manin kumpi nam hi (1:32). Pasian’ Tapa cih min phatna ngah ahih manin (1:35), Pa tawh za neihna kikim hi. Messiah ii zaneihna khempeuh Tapa ahihna tawh kiton-in ngahkhawm gai hi.\nTulai Christmas hunah Amah i biak ciangin, lungdamna le lamdangsakna tawh i lungsim kidimsak ni. Vanglian Pasian in na khempeuh ading a kicing, kisapna omlo a Tapa hong piakhin ta hi. Hong pai un, Amah bia ni!––Bill Crowder\nHi hi, hong hon ding Pa, Tu-in kong dawn uh hi,\nJesuh aw, Na min thang tawntung tahen;\nPa Pasian’ deih Thu, mibangin hong piang ta;\nVa bia ni, hong pai ta un, Khazih Topa. -- Wade\nPasian’ itna Bethlehem khua-ah mibang hong suak hi.\nHAWM KHIN TUANLO\nPosted on Wednesday, December 18, 2013by Siam Kim\nAmah in a dangtaak lungsimte lungkim sak-a, hoihna tawh kidimsak hi.––Late 107:9\n Mangmuhna 9\nKa tunu Julia in Uganda gam Busia ah tagah sang-ah tawmvei sung na va sem hi. Tua banga asep a tawpna lam ciangin, mangpha khak ding hun hong tungta hi. Sumaya a kici numeino nu pen hong dahmai keei a: “Zing ciang nang hong ciahsan ding, mai kaal ciang zong Siama dangte’n hong ciahsan lai ding” hong ci hi.\nTua bang a cih kawm-in tawmvei khit ciangin tua numeino nu in, “Ko bel hawm mahmah ding ka hi ve. Ahi zong no hong taisan tuanlo ding.” Julia zong thukim hi. Tua khit ciangin tua nu in: “Pasian, ko tawh hong omkhawm ding, ko hawm kisa kei nung” ci-in gen hi.\nEi le ei ki-en taktak lehang, i sunglam hawm theimawk hi. Mi tawh kipawlkhopna, itna, nu le pa vai, sum le paai, min le za, gualzawh nopna cihte i lunggulh ciangin, i lunggulh zah ngahlo i kisak hun tampi om hi. Van hoih, van manphate in i lunggulhna hong phulkhia sak theizel hi. Tuate i lunggulh hangin a taktak i ngah kha kei-a, akhem khat peuh i ngah thei zawsop hi. Tua zong sawtvei kimang tuanlo hi. C.S. Lewis in “I neih lian pen in kisapna hi” ci-ngiat hi.\nPasian adingin hong kibawl hi-a, a tawpna ciangin bangmah in hong lungkimsak zolo ding hi. Amah tawh lo-in, i lungsim hawm hi. Amah in i lungsim deihna teng hong cingsak zo bek hi (Late 107:9).–David Roper\nTopa, Nangma’ hoihna le itna tawh hong dim in.\nNang losiah lei le van-ah ka deih dang omlo hi.\nNanglo-in, bangmah ka hi kei uh hi.\nNang sungah lungdamna kicing ka muh manun lungdam ung.\nAmah kihello kilemna le nopna taktak Pasian nangawn in hong pia theilo ding hi. -- C.S. Lewis\nITNA LE THAPIAKNA\nPosted on Tuesday, December 17, 2013by Siam Kim\nTopa tungah ka lungdam hi... Pasian’ thu na zak ciil a kipan tuni dong thuman citak na hih man-un..–Filippi1:3,5\n Mangmuhna 8\nTagah nasep asem ka lawm kiang pan hih laikhak ka ngahkha ngei hi: “Zanni, ka zum sungah ka tut laitak, sual tungah mikte buai mahmah cih ka mu hi. Tua mikte nung ka zuihzuih leh, mik tulza tampite in ka zum innpi’ zuak teng nekhin mangta hi. Neek theih neek mawh teng ne uh hi. Ka nasemte khat in tua mikte notkhia khin hi kei leh, ka zum innpi pen patauh huai mahmah hi.”\nTua miksi tangthu hong genkhit ciangin ka lawm in, “Nang nasepte e leh, bang hiam?” ci-in hong dong hi. Khat veivei, nopsakna mun a taisante’ kiang panin thuhilhna le theihsakna i kisam hi. Pasian in nasep tuamtuam sem dingin hong sam a, pawlkhatte bang haksatna bekbek himai hi. Mikte neeksa zum innpi ah a kah ka lawm aa zong a baih hituanlo-a, min le za deihna tawh a sep hilo hi.\nAmah le thu-um mi tampite in i lungsim sungah Khris bek om-in, i nopsakna teng i nusiat ciang, eima’ santek panin Ama’ min a thangsakte i hihna kilang hi cih i phawktek hi. Filippi khuate’ panpihna tungtawnin Paul a nuntak mah bangin, eite zong kilawmtatna (Fil. 1:5), sum le paai (4:16), le kidon kikepna (4:18) te ah i kihuh thei hi. Pasian’ nasem dingin mundang a zuan mi khat tha i piak ciangin, amaute a sawlkhia Pasian a it taktak i hi ding hi.––Dave Branon\nTopa, lolai ah nasem tampi a kisam ahihna hong theisak in. Ka innkuan-un ka huh theih bangbang va huhin, thapiakna le huh piakna tawh apang ding hong huh in.\nMi’n hong it ding sangin i it ding; ngah ding sang piak ding; hong kisep ding sang va sepsak ding, cihte nuntakna ah vangliatna ahi hi.\nDec 15, 2013 Program\nPosted on Monday, December 16, 2013by Htaung Kyint\nPosted in Audio, Audio Sermons, Bible Study, News, Photo\nPosted on Monday, December 16, 2013by Siam Kim\nKei hangin a nuntakna a suplawh mi in nuntakna mu ding uh hi.\n Mangmuhna 7\nChicago gun pen adangte tawh kibanglo-in lehluan hi. Tua khua-a omte in niin buakna-in zang ahih manin engineer-te in tuma kum 100 lai-in a lehluansak ahi hi. Kisilna tui, awngtui, le set van tawh kisai niinte tua gun sungah hong luang a, Michigan bual tuipi sungah hong kikhol uh hi. Tua tui pen tua khua mite in ne ahih manin mi tampi in natlawh-in si uh hi. Tua bualtui sungah a lut loh nadingin, a ki-lehluansak ahi hi.\nJesuh’ nuntakzia i et ciangin, leitung mite’ mitmuh ah a leh gamtat peuh hithei hi. Minthang kumpi ahih manin zawngkhalna mun pan hong piang hi. Mi banga hong piang Pasian ahih manin mite’ mawhsakna thuak hi. Mawh baanglo mipa ahih manin singlamteh tungah mimawh bangin thuak hi. Ahi zongin Pa’ deihna bangin nungta tawntung hi (John 6:38).\nEite zong Khris’ nungzuite i hih manin, Jesuh’ lungsim le nuntakzia tawh i kizeem kul hi. Lehtat zong kisa mai thei hi. I galte thupha pia ding (Rom. 12:14), hauhna sangin Pasian’ thu zui ding (1 Tim. 6:6-9), thuak laitak lungdam ding (James 1:2) cihte pen leitungzia tawh kilehbulh hi. Ahi zongin Jesuh in, “Kei hangin a nuntakna a suplawh mi in nuntakna mu ding uh hi” (Matt. 16:25).\nNa nuntakna a lehlam aa nungta na kisak leh zong patau kei in. Pasian in na tuate khempeuh Ama’ minthan nading, le mainawtna dingin hong zang nuam hi.–Jennifer Benson Schuldt\nTopa ka Pasian, leitung tawh kilehbulh-in\nka gamtat zawh nading tha hong guan in.\nNang’ muhna pan a manlote ka pelh zawh nading,\nNang’ lungdam nading, le Na minthan nading hisak in.\nJesuh’ lungpuak le nuntakzia tawh i kizep ciangin,\nei’ nuntakna ah Ama’ ompihna alak i hihi.\nChristmas Omlo Kum\nPosted on Sunday, December 15, 2013by Siam Kim\nJoseph le anu in Jesuh’ kammal hangin lamdangsa uh hi.––Luka 2:33\n Mangmuhna 6\nTunung kumin Christmas hoh kibawl lo hiam, ka ci nuam phial hi. Ahang in, Missouri ah ciah ding cih ka geel uh hangin vuuk tamluatna hangin ka ciah theikei uh hi. Tua mun ah kumsim-in bawl theizel ka hih manun Minnesota dong bek kipai thei-a, tua pan Michigan ka zuankik leuleu uh hi.\nNipi ni khat ka pastor pa un thu hong hilh hi. Amah in, “Eite’ lam-et Christmas pen letsongte le innkuan kimuhkhop ding ciang bek ahihleh, i lam-etna ngiamlua hi. Tuate nop mahmah-in, zong lungdam huai mahmah a, ahi zongin Christmas pen Khris hong paina le hong gupkhiatna hizaw hi.”\nSimeon le Anna-te in naungek Jesuh amuh uh ciang Pasian’ hotkhiat lungdamna thu hangin nuampha mahmah uh hi (Luka 2:25-38). Messiah hong pai mateng nungta ding ci-a Kha Siangtho’ theihsak Simeon in naungek amuh ciang kiko a: “Nong hotkhiatna ka mit teekteekin ka mu hi” (tg. 30) ci hi. Meigong numei Anna in Pasian’ nasem-in a om kawm, Jesuh a muh ciangin, “Jerusalem a suahtak nading lam-enin a ngak mi khempeuh tungah hih naungek thu a gen hi” (tg. 38).\nChristmas hun laitakin thu hoihlo, hong nawngkaisak thu tampi omkha dinga, ahi zongin Jesuh le hong gupkhiatna in i dawnzia ding thu hoih hong musak hi.––Anne Cetas\nTua Christmas zing ni manpha hun in,\nKhris hong suah zawh kum tampi hita mahleh,\nMihingte in Topa bia ding uha,\nI honpa, Jesuh, Bethlehem naungek en ding uh hi.\nJesuh pen tua pawi i dawnna a bulpi hi tawntung hi.


url: =Teci le Tetti ~ Evan. Suangh Dal :: ZOMI DAILY\nposted on 28 April 2020 at 4:16 pm Lomkholna: Biakna, News, SuanghDal\nTeci pen Witness ci ni-in, Tetti pen Testimony ci-in khen dih ni ei. Tetti (Testemony) pen na mimal tuah khak thu hi-in, Teci (Witness) pen Lungdamna thu tawh kisai diak hi. Teci pen mitmuh cihna hi-in mi khat ahi tua Jesuh Khrih adingin teci panna hi-a, tetti pen mitmuh cihna pian mah hi-in ahi zongin nang mah le nang mah adinga kigenna ahi hi.\nTeci (Witness): Jesu Khris thokik hi cih tawh kisai ah Nungzuipite pen mitmuh tecite (Eye Witness) ahi uh hi. Khrih pen Pasian’ Tapa hi ci-a a nuntakpihte ii thuakna sisan pen Teci (witnessing) ahi hi. Teci cih pen Khrih adinga thuakna ahi hi.\nLungdamna thu lei mong dongah teci pang ding (Witnessing the Gospel). Khrih ading thu-um mimalte ii i gamtat pen a kisim thei laimal a kimu thei Teci ahih kul-a, tua mah bangin Pawlpi zong leitungah Khrih a kimuh theihna, Khrih a ki-up theihna, Khrih ading teci (Witness) ahi hi.\nTetti (Testemony): Thu-ummi khat in Jesu Khris Tanpa le Topa-in um-a i sanna tawh tui kiphumna pen tetti panna ahi hi. Tua pen Pawlpi le mipi’ theih-a i tetti panna teci hikhin hi. Na pianthakna tetti (Testemony) khatvei a pang khin na hi hi. Biakinn khawngah tetti panna i cih pen tuahkhak thu peuh, thupha sanna peuh eimau Pasian bek suahsuah thu genna peuh ding hi lo hi. Tetti pang nuam peuh ci-a hun mawk hon ding hi lo hi.\nPawlpi i cih pen mipi tawh Pasian biakna ahih manin mimal tetti pan kisam lo hi. Lungdamnathu Teci gen, thu ngen khawm la sa khawm, thuhilhna sermon ngai khawm ding hi bek hi. A pianthakna thu a gen nuam velvel a om leh minit 5 bang tomkimcing-a tetti panna bel kipia thei hi. Tua lo tulai tetti khaan, tetti pang cih mawkmawk pen Ciin le Zuih khat-in kinei mawkin zat loh zawk ding ahi hi. Biakpiakna nawngkai sak mahmah zaw thei hi.\nTeci cih le Tetti cih kibang lo hi. Thu-ummite pen biakinn sung bekah Teci kihi lo-a, i nisim nuntakna ah Teci a pangpang kihi zaw hi. Na mimal tuahkhak thupi nasak mahmah Pawlpi level a genkhiat kul na sak tetti ahih leh tua bel Syate le upate in ngaihsun-a piak theih ahi hi.\n“Na mimal-a na tuahkhak thu tetti panna (Testemony) pen Lungdamnathu hi lo hi” cih thu… Suangh Dal – Zomi Daily\nPrevious: Corona natna ~ Dr. Howard Mang\nNext: Numei khatin a lawmngaihpa ngai taktak ahihna a kilangsak thu (4)\nMalaysia, Johor ah Passenger 42 atuanna Bus khat mei kuanggawp, asi aliam omlo\nPupate kiukna Upadi ~ Thang Siangh\nLaphettoh ~ Hau Za Cin


url: =Eimi ten Social/Physical Distancing bawl ciat, nei ciat ni :: ZOMI DAILY\nposted on 31 May 2020 at 6:55 pm Lomkholna: News, Thomasmung, Zomi\nCOVID-19 Alert XVIII: Eimi ten Social/Physical Distancing bawl ciat, nei ciat ni\nEimi ten Social/ Physical Distancing kinei lo: Ei Zomite Pasian in hong kem bek bek hi kei le hang social/physical distancing kinei zolo cih kimukhia in natna i kilawh mang ding patauh huai mahmah hi. Live khawng i et ciang zong kimu pha diak hi. Zo ngeina ci in kikhop i bawl leh i kihawh ciang tukhawm tentan nuam lai bek thamlo in ki notset nuam tentan lai i hi hi.\nTua pen tu hun pai zia tawh kizui in lahuai mahmah aa, COVID-19 natna pen veng nai hetlo ahih lam tel ciat huai mahmah hi. Kuan natna nei cih kithei zolo i hih manin Nupa i hih nak kei leh kikhop i bawl, i kihawh i tutkhop ciang khat leh khat atawm pen Pi 3-6 (3-6 feet) kigamla/kihal in i tut ciat ding thupi mahmah hi. Ko omna DC Area sung Maryland state bangah 24 hours sung natna nei mi 1286 leh asi mi 36 kibeh lap to in sang mahmah lai hi.\nMaryland state ah bang mi 10 sangaa atam zaw kikhopna ki bawl thei nai lo aa, Biakinn sung (Church) kikhop zong hong kiphal nai lo ahi hi. Mangkang te paunak ah “Prevention is better than cure” a cih mah bangun Natna ngah ma kidal masak, kidawp masak ding thupi mahmah hi.\nUS gam ah COVID-19 natna atamna ahang khat in social/physical distancing nei zolo uh cih mukhia uh hi. Adiak diak in Mivom te lak ah kimukhia phadiak hi ci uh aa, US ah natna nei leh asi Mivom te tam pen pah uh hi. Tu in zong ei Zomite lakna tua thu te kimukhia khia ta ahih manin dah huai mahmah leh lahuai mahmah aa, pawlkhat te bang doctor ten quarantine bawl sak hi mah ta leh a vak vak, mi inn ahawh hawh kiom lai in la huai mahmah hi.\nMore: COVID-19 leh Lungsim damlo ~ Pau Khat Suan\nZani mahmah in zong USA ah COVID-19 hangaa asi mi Thein khat (100,000) val pha ta aa, natna ngah 1.7 million phata hi. US aom Zomite lakna zong COVID-19 natna ngah kitam tek tek ta ahih manin akua mapeuh i kidawp ciat ding leh Kumpi thukhun (guidelines) te i man ciat ding thupi mahmah aa, i innkuanpih tek i kep zawh nang hanciam tek ni. Topan i omna ciatna hong kem ta hen. Thomas On Sian Mung (Thomas Mung Guite) Washington DC May 28, 2020.\nPrevious: Nang le nang tha kipia in (Self Motivation) ~ Rev. Dr. Thuam Khan Thang\nNext: Zomite nuntakzia leh ngeina ~ Rev. Dr. Gin Khan Nang


url: =Athaulua mahmah Chinese khat lampi ah tukin, amathu in thozolo (Sengam ah mithauval tam) ~ ZD :: ZOMI DAILY\nAthaulua mahmah Chinese khat lampi ah tukin, amathu in thozolo (Sengam ah mithauval tam) ~ ZD\nposted on 14 February 2017 at 4:30 pm Lomkholna: China, News, Sawltak, World\nCentral China ah pasal agolkhia mahmahkhat lampi tungah tuk in, amathu in thokik zolo ciliang hi. Tuapa pen agihna Body Weight pen 220kg (ahih keileh Pound 485) tak hi a, mi 20 val in phonghuan ngeingai in nai 2 sungbang ahanciam mahmah uhhangin phongkhiazo mahmahlo cizen hi.\nAnunung ah Police Officers te’n cina damlo te zawnna Stretcher khattung ah hualphei masa uh a, tuakhit ciangin mi 10 valin domhuan ngeingai in phongkhiazopan ci’n Chutian Metropolis Daily te’n genkhia hi. Hih mithau mahmahpa pen kum 27 bek hipan a, Monday ni in Hebei Province, Wuhan khuasung aom zato ah akilak, acihlam ciangin lampitung ah atuk cihi.\nHihpa pen aneutung akipan thaungiat in, golpengpang hi. Abeisa kum 7 sungin thautektek in 220kg bang gikliangta hi. Amahzong Weight khiamding ci’n nung Senkumthak Lunar New Year akipan neklehdawn khiamgawp hi. Anekngei in anek nawnlo ciangin agilpi in thaulah leuleu in gilpi natna ngahlawh ahih manin zato ah akilak cihi.\nMonday ni in zato pan atuaklian hi a, innlam aciahna lamkal ah tukin athozolo cimawk hi.\nChina pen asawtlua nailo kumtawmkhat sungin mithau hongtam mahmah a, leitung ah mithau atampen in akigen US nangawn sangin China ah mithau tawmzawta hi ci’n Lancet Medical Journal te’n nungkum in pulakkhia uhhi.\nTua Report sungah China gambup ah mithauval Obese pasal bekbek 43,200,000 bang om ci a, Obese numei pen 46,400,000 tak om cihi. Leitungbup pasal mithauval khempeuh te ii 16.3% pen Sengam ah om cimawk hi. Leitungbup numei mithauval khempeuh te ii 12.4% zong China ah om ci’n Research abawlte’n pulak uhhi.\nBanghangin mithauval hizah in tamhiam cih aki kankhiat ciangin neklehdawn kidawmlo, cidamhuailo cih Poor Diet leh Exercise bawlngeilo cihte hang cimawk hi.\nWorld Obesity Federation te’nzong China pen 2025 kumciangin leitung ah naupang athauval Overweight Children atampen gam hiding hi ci’n nungkum in genkhia uhhi. 2025 kum ciangin China gambup ah khangno athauvallua mi 48.5 Million omding cizen a, tuapen Spain gambup ii mimal phazah Population buptawh kikimdekding cimawk hi.\nNidangin mithau khawng ki thupimuh, mihau sumneiding in ki tuak himahleh tuhun ciangin mithaulua te kipi etlo bekthamlo, ki neu etzaw tamai hi. ZD Sawltak #zomidaily\nPrevious: Taiwan gamsung ah Tour Bus kibung, mi 32 sikhin, 12 liamgawp ~ ZD\nNext: Rohingya te huhna piading Malaysia Tembaw Bangladesh tungta ~ ZD


url: =Politics tawh kisai thu (14) ~ Pau Sian Lian :: ZOMI DAILY\nposted on 23 May 2019 at 9:35 pm Lomkholna: Article, Pausianlian, Politics\n1. Politics pen a sung thugil taktak en lehang party vai, min le za vai, beh le phung vai ciang hi masa lo-in, Topa Zeisu gen “Mualtung Thuhilhna” (Sermon on the Mount) bangin daihna, kilemna le thuman thutak lunggulhna cih a kipan aki nenniam mizawng, daipam, numei naupangte zong thupit sakna hi masa zaw hi. Thuman thutak lunggulhte in hih politics gil taktak veilo in om theilo hi.\n2. Politics pen a thugil paipi (theory) a kikan teh thuk-in zai-a, mihingte khuasakzia le setkhuak pilnate huzapna tungtawn-in thu omzia kikhel den hi. Tua pimah politics hoih a neizo gamte pen gamhoih gamnuam hipah hi. Politics lam sinna a ultung sak minamte in hunsau ah mazang zaw veve uh-a, politics tuihual ah pehsiam zaw pahin, kikhelnate-ah luanglet lo takin paizia man tawh sawhkhawm theizaw uh hi.\n3. Politics pen gam le minamte ukin makaihna (governance) hi-a leitung bup ah a kicing khin sitset, puahbeh ding omnawn ngiatlo ki-ukna cih om theilo hi. Hih ki-ukna pen kizom in a luangden nasep (process) khat ahih manin mailam ah a hoih pen ding thute kankhol, mukhol thei (vision) in, tua dinmun tun nading mipihte kalsuanpih theihna pen politics siamna ahi hi.\n4. Politics pen Max Weber gendan ahih leh, “A kiciangtan sa gamhuang sung-a om mipite khuasakna ah thuneihna hawmna (distribution of power),” ahi hi. Mipih-te’ sunmangte tangtun sakzawh nading le mipihte hawmkik theih ding thuneihna (power) koi-ci ngah ding, cih thupi masa pen pah hi.\n5. Politics pen mimal khensatna (decision) tawh kihelna ahi hi. Thuneihna ki-innkholh cih omlo in thu neihna ngah nading midangte tawh kidem in hanciamna ahi hi. Tua ahih manin “kei thuthu” cih theih hilo-a, tangpi piak siah (tax) tawh kivak sung diak pen thuneihna hong ngahsak mipite’ sawl bang manding le mipi’ aw mah ultun sak det ding ahi hi.\n6. Politics pen thuneihna (power) tawh kilimzop ahih ziakin politics ah a kihel khin vette in khamtheih guihtheih zongsat (addict) bangin thuneihna duh ngaungau thei uh hi. Tua ahih manin mimal khat, kipawlna khatbek tungah thuneihna khempeuh bup-ap gaih ding pen lauhuai mahmah hi. Mark Twain in, “Naungekte tawdap khek zeel loh a phamawh bangin politiciante zong khek zeelzeel kul hi. A kulna ahang zong kibang hi,” na cihi.\n7. Politics pen lampi thak zon tawm, sial tawmna (entrepreneuship) namkhat ahih manin lampi kikhak in kidal keei tase mahleh tua sung pan lampi zonkhiat theih veve na ahi hi. U Win Tin in, “Aisa zong a pumpi sakin khauh mahmah tase leh mitvun (eyelid) neilo ahih manin a mit pen tho kang pehna tawh zong si thei hi,” na ci hi. Mipih tading sepnop takpi nak leh lampi na om hamtang veve hi.\n8. Politics pen gam vai kikhelna tuamtuamte tawh kizui in ngaihsutna thak neih ding kisam den hi. Peter Katzenstein genna-ah, “Politics i cihin ciantak-a kituat khol theilo (unpredictability) le a kician omlo (uncertainty) dinmun ahih manin politics kimawlna-ah kuama nial theih loh lampi man (rational) le kuama ngaihsut khak loh lampi hoih (innovative) tawh hong piang bangbang hunhoih hunphate zatsiamna (seize the moment) hi,” ci hi.\n9. Politics pen khuahun tawh kizui-in gamtat theihna (pragmatism) le vandek bangin deksiamna (negotiate, compromise) zong kisam hi. Ahi zongin dinpih thugil (principle) meel neilo-a dinmun laih kawikawi-te zong lauhuai mahmah hi. Gandhi in leitung-ah siatna a piangsak nam sagih-te lakah “Dinpih thugil neilo politics” cih zong khatin nahel hi.\n10. Politics pen kidemna pawi (game) ah kihelna hi-a, thapiak le panpih zong kisam napi a kimawl dingte ngiat zong thakhauh-in pilvang (qualify, smart) ding thupi zaw kan hi. Tua ahih manin a cidam lo (unfit) party-te hong bei ding-a, party thakthak zong hong piang thei lua hilel-in patauh huai khollo hi. Kimawlna ah a gualzo party, a muanhuai zawzaw party-te teeltheihna pen mipi-te’ hamphatna hizaw hi.\n11. Politics pen ei deih le ei huat partyte kikal panpihna le demna ahi hi. Ahi zongin a picing sa mipi (civilized citizens) te in party khat vai sang gambup vai, minam bup vai vei zawin, kidempih party te-in nahoih a sep leh theihpihna pia (recognize) uh a, ei panpih party te’ thanemna zong pumgup lo-in kipuahphatna in neizaw uh hi.\n12. Politics pen phatna le kona-te in a ngakkholh litletna hi-in, a kihel politiciante zong mihing hihna tawh a kicing sitset kuamah hong omlo hi. Sepna peuhah pum phatna le pum huatna omden ding ahih manin Harry Truman in, “Meisa na thuakzawh kei ding leh anbuk ah lut dah in,” acih mah bangin, hihteng ka thuak ngap takpi diam cih kidot tawm den kul hi.\n13. Politics pen thuakngam in kipumpiakna (sacrifice) ahih mah bangin a gah nek khak ciang zong limci phadiak pah hi. Kivak tawmna (profession) nam khatzong ahih manin khat veivei tangpi vai sang mimal ankuang vai khauhpai zaw thei hi. Tua ahih manin kivak tawm nading ciangtawh a patau lo mite, a pualam mite hong kihel uh teh politics taktak hong om zawsop thei hi. Thu nei ngeilo-te thukhual zawthei hi.\n14. Politics pen thubuaina le siatnate’ zungpi (roots of conflict) te zongin kankhiatna le tua zung hoihlohte long khia-in paihkhiatna ahi hi. Mailam ading khaici manpha vawhin posakna na zong ahi hi. Zung hoihlo te pan piangkhia a hiang, a gah (symptoms of disease) sat khiat thapaih ciang tawh politics siam kici theilo hi. Pau Sian Lian\nPrevious: USA, Indianapolis pan Pi Huai Go Lun (Tuikhal, kum 63) in hongnusia\nNext: USA, North Carolina pan Tg. Kham Za Thawn (Tonzang, kum 54) in hongnusia


url: =Zomi Community Canada Kumcin Khawmpi a (3) veina ah Tha Piak ding sapna :: ZOMI DAILY\nposted on 25 July 2015 at 4:07 pm Lomkholna: Mangkhup, News, Zomi\nNorth America sunga om Zomi khempeuh,\nCanada ah Zomi Innkuan kipawlna a om zawh a thum veina Kumcin ki khoppi pen anuaia hun geelna bangin ki nei ding ahih manin USA leh Canada gam sunga a om Zomi khempeuh in visa nget kullo ahih manin a lunglutte nong pai uh a, tha nong piak nadingun itna tawh kong sam uh hi.\nA ki bawl nading khua pen Toronto ahih manin a diakin Canada tawh gamgi ki nai sung a omte in tha nong piak nadingun kong sam uh hi. Tua hun sungah zong Leitungbup Zomi Innkuan(LZI) makaipipa Pu Go Sawm Khup zong Zinmangpi(Chief Guest) dinga kisam ahih manin a mah zong hong ki hel ding hi.\nTutung pen visa nget a kulna mun dang pan in kisam zo nailo ahih manin kamsiam bek in zong hong ki hel sak zo nailo suak phot ung. Ih khan tohna tawh ki zui-in mailamah a tangzai zaw in vaihawm to lai ding hi hang, hong thei siam un. Hong ki hel thei dinga hun gelna a neite in nong paima uh ni nih ni thum sungin a nuai a kong gelh uh makaite tungah nong zaksak kholh dingun hong thuum ung. Topa’n na maban dingte hong makaih ciat henla, a sawtlo in kimu ni.\nPawi bawlna ding Khua: Toronto\nZintun masak nading mun: Pa Mang Khan Khupte Inn\n1580 Major Oaks Road\nPickering, Ontario, L1X 2J7\nPawi bawl ding Zin tunni: July 31, 2015(Friday)\nKhawmpi hun: August 1 – 2, 2015 (Saturday and Sunday)\nZaksak nading makaite: Pa Thawng Za Thang Cell (647)404-2996 Home(416)546-2092\nPa Kam Za Mung………..Home(416)907-1032, Cell(416)897-5266\nPa Pau Khat Muang……..Cell (647)965-5712\nPa Mang Khan Khup…….Cell (416)875-8406\nZomi Community Canada taangin,\nPrevious: ZAM Thupuak :: 26 July 2015\nNext: No compromise!! ~ Francis Lamthang\nZomi te tung Topa hoih hi


url: =Citroën New C3 AIRCROSS Price in Pasir Gudang- 2020 On Road Price of Citroën New C3 AIRCROSS in Pasir Gudang - WapCar\nCitroën New C3 AIRCROSS Price in Pasir Gudang\nCitroën New C3 AIRCROSS in Pasir Gudang starts from RM 115,888 and goes up to RM 115,888. The price of petrol variant of Citroën New C3 AIRCROSS ranges between RM 115,888 to RM 115,888.The starting price model is 2019 Citroën New C3 AIRCROSS SUV.The most priced model of 2019 Citroën New C3 AIRCROSS SUV.Citroën New C3 AIRCROSS is Compared primarily with Subaru XV price in Pasir Gudang starting RM 117788 and Mitsubishi ASX price in Pasir Gudang starting RM 118866.Visit your nearest Citroën New C3 AIRCROSS showroom in Pasir Gudang for best offers.\nHome > Cars > Citroen > Citroën New C3 AIRCROSS > price in Pasir Gudang


url: =Pa Suan Pau (Hornbill Nursing Home) tawh kiholimna :: ZOMI DAILY\nposted on 26 December 2014 at 9:23 pm Lomkholna: Article, Interview, Zingsol\nZS: Pa Pau aw na sum bawl dan le sum bawl ciang kisam na sak pen hong gen ve?\nPA PAU: Gen ding bel tam peuh mah ven. A hi zong in ka thu gen na hang in mi khat peuh in na anasak khak ding pen hi ka ki dawp dawp. A taktak in ah sum bawl pai bawl tawh ki sai pen khantoh na in um pen ing. Tun kawl gam ah ei zomi Falam, Hakha, Mizo,Tedim cih te lak ah ko ii na sep suang bawl na tawh ki sai in India gam bang ah Pu a ki nei hi. Tua a hih ciang in sumbul bang pen hong muang te uh hong pia ziah ziah uh hi. Ei sumbul bek a ki zek hi peuh mah lo hi. Tua a hih ciang in thumann na in sumbul hi ka ci hi. Tu aa ka Pu neih pen uh bang ci leng ei mi khempeuh in Pu aa a neih uh hi. Aih hang in pawl khat in zawn lawh thei uh hi hi. Bang hang ciam cih leh ki thuman lo a hih ciang aa hi.\nNi dang in ah ih pu ih pa te in bang na gen hiam cih leh Nu le pa thu mang a nah lawh pek na ci uh hi. Tua a khiat na in ah I nu le I pa thu I man nak leh gual zawh na ki ngah cih thu hi mawk hi.Tua hi in bang om hiam cih leh a nu le a pa thu a mang mahmah mi khat pen koi koi ah a om zong in a tung aa te thu a mang ding hi pah hi. Khang no te in ah nu le pa thu man zawh na ding han ciam un.\nZS: I sep i bawlna te ah bang ci leng gual zawh na ki ngah in na um aa ?\nNa khat peuh peuh ah thu man ding , hang san ding, ci tak ding cih i neih nak leh bang bang i sem zong in ki gual zo ding hi cih pen kei upna hi.\nZS: Pa Pau aw, Khang no te a ding in deih sakna tawh na gen nop pi pen bang ai tam?\nPA PAU: I khangno lai mah in pil na zon ding thupi sa pen ing. Sum pen i khan tawn aa, a ki zong thei hi in ma te. Kei bang zong pilna nei lo in tan 9 khawng tawh sumbawl aa a ki leng khia ta hi.Ka sum zon ki pat taktak pen ka tan 7 kum hi in khualzin le sum zon thuah ing. Ni dang aa ka tuah thu te ka ngaih sut kik ciang ki hai lua mahmah a hih man in ah Pilna nei leng maw ka hih thei lai ding tam mah si in teh ci -ing.\nKei tua ci kha lo ka hih man in ah a phawk suak kai ve maw. Nei un cih hi lo zaw in ah neih loh peuh mah baih lo hi cih hi zaw.\nZS: Pa Pau aw, na neu lai aa na ngimna le tu lai tak aa na din mun a ki thuak hia?\nNeu lai khawng aa ki zawng lua a hih ciang aa hih ciang zong ki lung gulh ngam lo mai ai ve. Tang val cil lam in ah sing sui kai ve. Khat vei ka lawm pa khat tawh sing sui aa ka pai uh leh mun khat ah sikkang inn hi in ah inn za ki zut sit set a gol lual lo khat mu kai ve, tua inn pen hoih sa lua mah mah ee.Tua inn dan khat deih lua kaih ciang aa inn khat ai ding sing tawm cih bang cih bang aa a sem toto hi ing. Hih ciang ka tung toh pen Pasian in thupha hong pia ngiat aa a tuat hi ing. Pasian ma sak le hang a man ong om pih tawntung hi ei.\nZS:Pa Pau aw na khat peuh peuh i sep ciang in bang ci sep ding(om) ding pen thupi sa pen na hia?\nPA PAU: Kei muh na ah bel ki niam khiat ding pen thupi sa ing. Ei mihing te pen ki za lian thei zong ki kiam kik thei hi. I za liat laitak in ki hi sak kha leng I niam kik hun ciang in ki lam dangna om thei ai ve. Gengteh na in za lian mahmah na pi in ki niam khiat le hang pen I niam ciang in zong ki lam danna om tuan lo ding hi.\nZS: Pa Pau aw, na na sepna te ah ham satna, tuah siatna na tuah khak tampi om ding ci leng, tua bang in hamsatna na tuah ciang bang ci thalak kik le bang ci kan tan na hia?\nPA PAU: Ham satna, tuah siatna cih te i tuah ciang a Pasian’ lam pan in en leng bel Pasian deihna om hi ci ing. A lang khat pan in en le hang hih te pen i theih nai loh man,i ngaih sut khialh man, i pi cing nai loh man in a ki tuak in mu ing. Ham satna, tuah sitna te i tuak khak ciang in pilna theihna a ki lei lei hi cih pen ka san theih thu hi.\nZS: Hih ciang bang na tun zawh na ding in bang ii han ciamna te ong gen ve?\nPA PAU: Ko hun lai in pen Kuli van puak pen a thang mahmah ai ve. Saklam(India)gam lam ah kuli van pua ing. I puak khop ding khawng lei zawh tak teh Khauthoh tan (lei) ei mah mah in pau to . Tua khit ciang in singtang vak ong thang leu leu in ah singtang vak . Lusei gam , Meitei gam, Kalkatah, Delhi, Bombai cih te khang ah ki pai to maw. Pasian’hehpihna tawh Kala mi hau te khawng tawh ki thei ka in a mau huhna khawng mah tawh suang khawng ki lei ki zuak cih dan hi. 1984kum khawng in Singapore, Bangkok, Hongkong khawng ah suai la la in ah India ah zuak cih dan khawng hi. Sum khek lian bel 1990kum in ki pan in kum 21 kiim a pha ta hi. Ka khawl zawh kum khat khawng pha ding hi in Pasian in thupha hong pia in hih ciang a tung hi ing.\nZS: Pa Pau aw, tua leh ei mi sum bawl khang thak te tung ah hi ci leh cih na deih sakna ong gen ve?\nPA PAU: Mi hing pen koi ma peuh ah launa ki suanna cih a om loh na ding in i sep i bawl na peuh ah thuman in i sep ding. Bang sem in bang sem ken cih bel thei tuan kei ing. Aih hang in kumpi’ deih loh peuh mah i sep loh ding, tua hi leh lung muang tak in ki zin ki vak thei ding hi.\nZS: Hornbill Nursing Home tawh ki sai na ngimna nong gen thei dia?\nPA PAU: Leitung ah i hau zong, i pil zong in ah i ci dam kei leh bang mah ki sem zo lo hi. I gam ah cina khat om leh kawlpi ah ki lak suk hi. Sum bei pha tuam in i gam ah cina te a dam zawh na ding cih ngim na hi.\nZS: Leilum lam ah huang golpi khat zong nei cih na za ung, tua pen bang ding in na ngim ai hia?\nPA PAU: I Tedim gam ah zong singkung lopa om nawn mel lo a hih ciang aa guah tui hong man nawn mel lo hi. Mun dang teng a ban kei zong in hih huang kiim teng beek hoih zo ding cih na le a sem masa i om kei leh a nung zui om thei lo a hih man in ah pan himhim leng mi dang in zong ong hih ding cih ngimna hi.\nZS: I nutak khua sak zia ki niam lai a hih man in sing khawng mah ki phuk in mei aa ki zang lai ci leng sing ki phuk nawn lo in gam sa khawng a tamna ding, an huanna ding sing i zat loh na ding in nang ngaih sutna ong gen ve?\nPA PAU: Kei muh na ah bel sing a ki phuk nawn loh na ding i khaam zawh na ding in ah sing mun ah Longsa i zat theih ma siah hih kiim le pam kepna pen deih bang in ki gual zo lo ding hi cih pen kei upna hi. I Luatdaw te kiang ah zong i gam i lei i kep i zun na ding in sing mun ah Longsa i zat theihna ding kumpi te in ong gel sak kei leh piang lo ding hi. Tua hi in Kumpi te kiang ah ong pulak un la kumpi in kawlgam Namgim(Gas)te ong piak zawh le a hoih pen hi in ong piak zawh kei leh India pan in la phei in ah Tedim mah mah et teh tak in om masa leng cih gen ngei- ing.\nZS: Ei mi ki pawlna a hi GZA tung ah na muh na ong gen ve?\nPA PAU: Hoih mahmah sa ing. A hoih mahmah na ding in sep zawhna le thu manna ki sam in teh. Tua te a om kei leh bel hoih lo hi cihna hi pah in hi.\nZS: Zomi te i ki pum khat na ding in ah bang cih leng, koi ci pat leng hoih na sa aa ?\nPA PAU: I mawh na i khialna te Pasian’ tung le i khialna te tung ah i thuum ding. I khialna hang in i tuah thu pen Pasian’deihna hi ci ziau thei hi hang. Hih pen zong mawhna khat in tuat ing. Khat le khat Pasian um vive i hih man in ah mawh i ki mai sak ding.Pasian pen i deih na bang bang aa zang lo ding.\nZS: Pa Pau aw I zogam ii mai lam ah i khan tohna ding in bang na vei,na lung gulh pen aa leh?\nPA PAU: I zogam ah tu lai tak bang in a ki sam pen mei in mu ing. Mei ong hoih hi zen leh a ki sem thei ding na tam pi om hi. Mung dang khempeuh ah set tawh na ki sem in mei tawh a ki sem vive hi. Kawl gam sung khua pi te ah zong mei tawh na ki sem hi. Setzong tam pi tak a om na ding in a set a ki pei sak ding mei ki sam hi. Mei hoih hi leh ka sep nop tampi om maw hi.\nZS: Tua ci leng i mei a hoih na ding in ah bang ci kal suan huai na sa aa?\nPA PAU: Hih tawh ki sai in bel Mei zum na sem te tawh ki sai pen in um ing. I mei a hoih na ding in kumpi te tung ah i nget ding ki sam hi. I ki sap te i ki sap bang in i lak ding, i thu man ding ki sam sa ing.\nKhang thak te in mi thu man te na pan pih na ding uh ong han thawn nuam mahmah ing.\nZS: Mei a hoih na ding in zalui ah tui a tam lut na ding Haiciin pan tui lak a ki lak vai ee leh nang theih na ong gen ve?\nPA PAU: Haiciin tui pen la ding in ah tengki ah beh lam ding, tua hi leh tui tam tuam mahmah ding cih tawh a ki sem hi.Tua aa ding in zong va en ngei ngai kai ve vua , haiciin ah pen tui zong tam mahmah ai ve. Tua aih ciang aa tui pen lak ding aa ki vai hawm ai ve, aih hang in ah haiciin le tengki ki kal pen Ken tam mah mah hi.\nTua pen ki sem ve hi, tua lai tak in kumpi lam pan Buihamu pa in ah hih tui lak na ah no a lang ko a lang ong ci in ah na sep na uh ong lak un a cih ciang in a mau i lah ding ci in a hi thei bang lel khat aa ki bawl in Tengki ciang tui bel ki tung sak hi. Tua ong cih sa pen a nung ciang ong huh lo ziau mawk hi. Tua aih ciang aa ei le ei mah ki pan pha vet ni ci in gam dang khawng ah huhna ki ngen hi. Tua sum te tawh ki bawl bawl hi. Khua hun siat na tawh men ong cim in ah tui lakna zawi teng ong cim aih ciang aa gual zawhna a ki ngah zo nai lo suak hi. Men cipna mun te ah Pipe khawng tawh ki peh ai ve tua te na ngawn zong a gei teng a cip ciang in ki sia kik zel hi.\nPrevious: Annek khit ciang pelhding gamtatzia te\nNext: A kidanglo Itna ~ Dr. Nang Khan Lian


url: =LEISURE: PartyGaming hires Robinson from 888 as top marketer goes.(John Welch)(Matt Robinson)(Brief article) - Version details - Trove\n2009-07-30, English, Article, Journal or magazine article edition: LEISURE: PartyGaming hires Robinson from 888 as top marketer goes.(John Welch)(Matt Robinson)(Brief article)\nLEISURE: PartyGaming hires Robinson from 888 as top marketer goes.(John Welch)(Matt Robinson)(Brief article)\nLEISURE: PartyGaming hires Robinson from 888 as top marketer goes.\nRobinson, Matt (Gambling executive) -- Appointments, resignations and dismissals (Named person)\nWelch, John (Gambling executive) -- Appointments, resignations and dismissals (Named person)\nGambling industry -- Officials and employees\nPartyGaming, the online gambling company, has replaced its chief marketing officer and hired a UK marketing head. John Welch has been named CMO of the Gibraltar-based firm that owns PartyPok ...


url: =Global Zomi Idol (Yangon Center) kidemna pan :: ZOMI DAILY\nposted on 30 March 2015 at 11:16 pm Lomkholna: News, Zomi, ZOMUS\nGlobal Zomi Idol (Yangon Center) Final kidemna 28 March 2015(Sat) ni 1:00-5:00pm sung Shalom EBC biakinn ah thupitak in kibawl a Suangzang khuami Yuzana Garden City a teng Pa Thang Khan Do leh Nu Lian Za Man te tanu upen Lia Go San Nuam@Esther Sanpi in a khatna ngah hi. Central ZOMUS in pahtawina ks 50,000 kipia a, Mipite in la kingen kik ziahziah in pahtawina zong kipia ziahziah tek hi.\nTua pawi sung ah Zomi kipawlna tuamtuam ahi GZA, TA, ZCD, ZONU TONGLUAN, SIAMSIN, ZYA, ZO AW te pan makai te kihel kim ciat ban ah lakidem te innkuanpih te leh khua nu khua pa ahi thei teng in tha kipiciat ahih manin tha ngah huai mahmah hi.\nHungelna tawh kisai in Central ZOMUS sumkempi Rev Sangpui leh Stephen Vocal Band pan lasiam Tuatuang te in MC sem uh a, Central ZOMUS vice President 2 Dr Tual Lian Tuang in hun ap thungetna, AGS Stephen Mang leh Dr Mangsan in vaimuak lasakna, Vice President 1 Zogam Lapu TSKhai in vaimuak thugenna, GS Rev Suan Khan Lian@Lianpi in Matpiakdan gencianna, cihte hong nei hi.\nZogam Lapu TSKhai, Lianpi(Taanglungtup), Stephen Mang, leh Dr Tual Lian Tuang te in Judge sem uh hi. GZA\nGeneral Secretary Rev Dr Do Suan Mung in Music thupitna leh Zomi Idol cih thulu tawh thapiakna, Tedim Association President Prof. Dr C Thang Za Tuan in Music Lam ah Zomite ih madawkdiakna thu hong gen a, Zo Aw editor Rev Dr Khen Za Sian in Zomi Idol ih cih ciangin la bek siamlo in Zomite tangthu zong hong siam mahmah un cih thapiaknate hong nei uh a tha kingah mahmah hi.\nTu in Zomite Khuapi Tulsa, USA ah GZI final kidem dingin Lia Sanpi a kithawithawi ta ahi hi.\nSuan Khan Lian@Lianpi\nPrevious: Sya Tiny Soe Myint Zaw (a) Cin Suan Mung (59)\nNext: Malaysia gamsung aom Monorail meileng khat meikang